
	诪转谞讬' 讛讻讜谞住 爪讗谉 诇讚讬专. 讝讛 讛讬讛 专讗讜讬 诇砖谞讜转 诇注讬诇 讘讛讚讬 诪讬诇讬 讚砖讜专 讚诇讗 讛讬讛 诇讜 诇讛驻住讬拽 讘诪讬诇讬 讚讘讜专 讗诇讗 讗讙讘 讚转谞讗 谞驻诇 诇讘讜专 讜讛讘讗讬砖 诪讬诪讬讜 转谞讗 讘转专讬讛 诪讬诇讬 讚讘讜专 讗''谞 诪讬诇讬 讚讘讜专 专讗讜讬 诇砖谞讜转 转讞讬诇讛 拽讜讚诐 砖讬砖谞讛 讚讬谞讬 砖诪讬专讛 讜讙诐 讚讬谞讬 讗砖 讛讬讛 专讗讜讬 诇砖谞讜转 转讞讬诇讛 讗诇讗 讗讙讘 讚转谞谉 讻住讛讜 讻专讗讜讬 讘讘讜专 讚讛讜爪专讱 诇讛讝讻讬专 讚讬谉 驻讜转讞 讜讻讜专讛 砖讘讜 讚讘专 讛讻转讜讘 转谞讗 谞诪讬 讛讱 讚谞注诇 讘驻谞讬讛 讻专讗讜讬: 谞驻专爪讛 讘诇讬诇讛. 讗注''驻 讚转谞讗 谞注诇 讘驻谞讬讛 讻专讗讜讬 驻讟讜专 讗爪讟专讬讱 诇诪转谞讬 谞驻专爪讛 讘诇讬诇讛 驻讟讜专 讻讚讚讬讬拽 讘驻''拽 (讚祝 讬讚.) 讛讗 讘讬讜诐 讞讬讬讘 讚拽诇讗 讗讬转 诇讬讛 诇诪讬诇转讗 讜诪住转诪讗 讬讚注 砖谞驻专爪讛 讗讬 谞诪讬 讘诇讬诇讛 讗驻讬诇讜 谞讜讚注 诇讜 砖谞驻专爪讛 讜讬爪转讛 讛讘讛诪讛 讗讬谉 诇讜 诇讟专讜讞 讬讜转专 诪讚讗讬 诇讞讝专 讗讞专讬讛 讘讗驻讬诇讛: 讗讜 砖驻专爪讜讛 诇住讟讬诐. 讜讗爪讟专讬讱 诇讗砖诪讜注讬谞谉 讚讗驻讬诇讜 讛诇住讟讬诐 驻讟讜专讬诐 讻砖诇讗 讛讜爪讬讗讜讛: 诪讗谉 转谞讗 诪讜注讚 讘砖诪讬专讛 驻讞讜转讛 住讙讬 诇讬讛. 诇讗 讘注讬 诇诪讬诪专 讚诪转谞讬' 讘讬谉 讘转诐 讘讬谉 讘诪讜注讚 讜讻讚专''讗 讘谉 讬注拽讘 讘驻专拽 讚' 讜讛' (诇注讬诇 讚祝 诪讛:) 讚诪砖诪注 诇讬讛 讚诪转谞讬' 讘诪讜注讚 诇讞讜讚讬讛 讗讬讬专讬 诪讚谞拽讟 爪讗谉 讚讗讬谉 专讙讬诇讜转 诇讛讬讜转 讘讛谉 拽专谉 讗诇讗 砖谉 讜专讙诇 砖讗讬谉 专讙讬诇讜转 砖讬转讻讜讜谞讜 诇讛讝讬拽 讚讛讻讬 讚讬讬拽 讘住诪讜讱 讜住''诇 诇讙诪专讗 讛砖转讗 讚诪讜注讚 讚砖谉 讜专讙诇 讻诪讜注讚 讚拽专谉 讜诇讛讻讬 拽讗诪专 专''讬 讛讬讗 讚诇专''诪 讻讬 讛讬讻讬 讚讘注讬 砖诪讬专讛 诪注讜诇讛 讘诪讜注讚 讚拽专谉 讛''谞 讘注讬 讘砖谉 讜专讙诇 讗注''讙 讚讘拽专谉 拽专讗讬 讻转讬讘 谞诇诪讜讚 住转讜诐 诪谉 讛诪驻讜专砖 讜注讜讚 讚讻讜诇讛讜 谞讝拽讬谉 讻转讬讘 讘转专 拽专谉 讜拽讬讬诪讗 讗讛讛讜讗 讚讬谉 砖诪讬专讛 讛诪驻讜专砖 讘讛: 专讘讬 讬讛讜讚讛 讛讬讗. 拽爪转 转讬诪讛 讚专''讬 讚专讬砖 诇注讬诇 (讚祝 诪讛:) 讜诇讗 讬砖诪专谞讜 诇讝讛 讜诇讗 诇讗讞专: 讛转讜专讛 诪讬注讟讛 讘砖诪讬专转诐. 讜讗注''讙 讚诇注讬诇 讘驻''讘 (讚祝 讻讛:) 讛讜讛 讘注讬 诇诪讬诇祝 讚砖谉 讜专讙诇 讞讬讬讘 讘专砖讜转 讛专讘讬诐 诪拽''讜 诪拽专谉 讜讻谉 讘注讬 诇诪讬诇祝 诇诪驻讟专 拽专谉 讘专讛''专 诪砖谉 讜专讙诇 讘拽''讜 讗讬 诇讗讜 拽专讗讬 讜诇讗 驻专讻讬谞谉 砖讻谉 诪讬注讟讛 讘砖诪讬专转诐 诪砖讜诐 讚讗讬谉 砖讬讬讱 诇讛拽砖讜转 诪砖诪讬专讛 讗转砖诇讜诪讬谉 讗讬 谞诪讬 讻专''讗 讘谉 讬注拽讘 讚讗诪专 讗讞讚 转诐 讜讗讞讚 诪讜注讚 住讙讬 诇讬讛 讘砖诪讬专讛 驻讞讜转讛: 讛讗 讻住讛讜 驻讟讜专. 讜讗''转 讜讚诇诪讗 讘讻住讜讬 诪注讜诇讛 讛专讘讛 拽讗诪专 讜讻''转 诇诪讛 诇讬 拽专讗 讚住讚''讗 注讚 讚讟讗讬诐 诇讬讛 讻讚讗诪专 诇注讬诇 (讚祝 谞.) 讜讬''诇 讚驻砖讬讟讗 诇讬讛 讚讻住讜讬 诪注讜诇讛 讻讟讗讬诐 诇讬讛 讞砖讬讘 讗讬 谞诪讬 讛砖讜讛 讛讻转讜讘 讛讻讜专讛 诇驻讜转讞 讜驻讜转讞 砖诪爪讗讜 诪讻讜住讛 讘讻讬住讜讬 讻注讬谉 砖诪讬专讛 驻讞讜转讛 诪住转诪讗 诇讗 讛讞诪讬专讛 注诇讬讜 诇讻住讜转讜 讘讻讬住讜讬 诪注讜诇讛 讬讜转专 诪谉 讛专讗砖讜谉 讜诇讗 讗诪专 讛讻转讜讘 诇讗 讬讻住谞讜 讗诇讗 讘讻住讜讬 讛专讗砖讜谉 讜讗驻讜转讞 讜讗讻讜专讛 拽讗讬 讘砖讜讛 讜讘拽讜谞讟专住 诪砖诪注 讚讻诇 讻讬住讜讬 注讚 讚讟讗讬诐 诇讬讛 讞砖讬讘 讻砖诪讬专讛 驻讞讜转讛: 注讚 讚注讘讬讚 讻注讬谉 讜讘讬注专. 讗祝 注诇 讙讘 讚讘专讬砖 诪讻讬诇转讬谉 (讚祝 谞.) 讚专砖讬谞谉 诪讬谞讬讛 讗讝诇讗 诪诪讬诇讗 诪''诪 讜''诇 诪讚诇讗 讻转讬讘 讜讘注专讛 砖''诪 讗讚讗讚诐 谞诪讬 拽讗讬: 讗讬诇讬诪讗 讘讻讜转诇 讘专讬讗 讘讚讬谞讬 讗讚诐 谞诪讬 诇讬讞讬讬讘. 驻讬' 讗讻讜转诇 讚讗讘讛诪讛 讜讚讗讬 诇讗 诪讬讞讬讬讘 讘驻专讬爪转 讙讚专 讘注诇诪讗 讚讗讬谉 讝讛 讗诇讗 讙专诪讗 讘注诇诪讗 讜讬''住 砖讻转讜讘 讘讛谉 讘讛讚讬讗 讗讻讜转诇 讜讗''转 谞讛讬 讚讞讬讬讘 讗讻讜转诇 谞讬诪讗 讚驻讟讜专 诪讚讬谞讬 讗讚诐 拽讗讬 讗讘讛诪讛 讜讬''诇 讚诇讗 砖讬讬讱 诇诪转谞讬 驻讟讜专 诪讚讬谞讬 讗讚诐 讗诐 讛讬讛 砖讜诐 讞讬讜讘 讗讜 讘讘讛诪讛 讗讜 讘讻讜转诇 讗讘诇 讻砖诪转专抓 讘讻讜转诇 专注讜注 讗注''讙 讚讗讬谉 讚讜诪讛 砖讬转讞讬讬讘 讘讚讬谞讬 砖诪讬诐 注诇 讛讻讜转诇 砖讛讜讗 专注讜注 讻诇 讻讱 砖讬驻讜诇 讘专讜讞 诪爪讜讬讛 讗讜 讗驻讬诇讜 讘专讜讞 砖讗讬谞讛 诪爪讜讬讛 诪''诪 砖讬讬讱 诇诪转谞讬 讞讬讬讘 讘讚讬谞讬 砖诪讬诐 讻讬讜谉 砖讬砖 讚讘专 砖讛讜讗 讞讬讬讘 讘讜 讻讙讜谉 讛讘讛诪讛 讜讛砖转讗 讗''砖 讚谞拽讟 讘驻谞讬 讘讛诪转 讞讘讬专讜 讜诇讗 谞拽讟 讛驻讜专抓 讙讚专 砖诇 讞讘讬专讜 讚讗讻讜转诇 诇讗 诪讬讞讬讬讘 讻讚驻专讬砖讬转 讜讛讗 讚拽讗诪专 诇拽诪谉 诪讛讜 讚转讬诪讗 讚讻讬讜谉 讚诇诪住转专 拽讗讬 诪讗讬 拽注讘讬讚 诪砖诪注 讚讞讬讬讘 讘讬讚讬 砖诪讬诐 拽讗讬 谞诪讬 讗讻讜转诇 讬''诇 讚讛''拽 讻讬讜谉 讚诇诪住转专 拽讗讬 砖讛讘注诇讬诐 诪爪讜讜讬谉 诇住讜转专讜 砖诇讗 讬驻讜诇 注诇 讘谞讬 讗讚诐 住''讚 讚讻诇 讛拽讜讚诐 讘诪爪讜讛 讝讻讛 讜讗讬谉 诇讝讛 诇讛谞讬讞 诪诇住转讜专 讘砖讘讬诇 讘讛诪转 讞讘讬专讜 讜讘讚讬谞讬 砖诪讬诐 谞诪讬 诇讗 诇讬讞讬讬讘 拽诪''诇 讗讬 谞诪讬 讻诇讜诪专 诇诪住转专 讜诇诪讬驻诇 拽讗讬 [讜注讬' 转讜住' 住谞讛讚专讬谉 注讝. 讚''讛 讘谞讝拽讬谉]





专砖讘"讗

专"诇 讻讗谉 砖谞讛 专讘讬 转专谞讙讜诇 讟讜讜住讬 驻住讬讜谞讬 讻诇讗讬诐 讝讛 讘讝讛. 讗讬讻讗 诇诪讬讚拽 诪诪转谞讬 诪谞讗 诇谉 讚讛讗 诪诪谞讬转讬谉 诇讗 砖诪注讬谞谉 讗诇讗 讚讻诇讗讬诐 讗讬转 讘讛讜 讗诇讗 讚诇讗 诇讛讜讜 诪讬谉 讗讞讚 讻讬 诪专讘讜 讗讛讚讚讬 诪谞讗 诇谉 转讬专爪讜 讘转讜住' 讚讛"拽 讻讗谉 讛讜讚讬注讱 讚讻诇讗讬诐 砖讬讬讱 讘注讜驻讜转 讜讻讬讜谉 砖讻谉 讬砖 诇讚注转 诪讚注转谞讜 砖讗诇讜 讛诪讬谞讬谉 讞诇讜拽讬谉 讝讛 诪讝讛 讗注"讙 讚专讘讬 讗讛讚讚讬 讜讻讬讜爪讗 讘讝讛 讬砖 讘转诇诪讜讚.





讚诪专讘讜 讗讛讚讚讬. 驻讬专讜砖 讛专讗讘"讚 讝"诇 砖讝讛 诪讙讚诇 讗驻专讜讞讬诐 砖诇 讝讛 讜讝讛 诪讙讚诇 讗驻专讜讞讬诐 砖诇 讝讛 讻讗诇讜 讛谉 诪讬谉 讗' 讚讗诇讜 诪驻谞讬 砖讙讚诇讬诐 讝讛 注诇 讝讛 讗"讻 讻讘砖讬诐 讜注讝讬诐 讙讚诇讬诐 讗诇讜 注诐 讗诇讜 讜讛谉 讘' 诪讬谞讬谉 诇讻诇讗讬诐.





讗诪专 专' 讬专诪讬讛 讗诪专 专"诇 讛诪专讘讬注 砖谞讬 诪讬谞讬诐 砖讘讬诐 诇讜拽讛. 讗讬讻讗 诇诪讬讚拽 讚讛专讘注讛 诇讗 砖讬讬讱 讘讚讙讬诐 讻讚讗诪专讬谞谉 讘讘"专 讻诇 砖谞讗诪专 讘讬讛 诇诪讬谞讛讜 讻诇讗讬诐 谞讜讛讙 讘讜 讜驻专讬讱 讜讛专讬 讚讙讬诐 谞讗诪专 讘讛谉 诇诪讬谞讛讜 讜讻讬 讻诇讗讬 讛专讘注讛 谞讜讛讙 讘讛谉 讛讬讗讱 讬讻讜诇 诇讛专讘讬注诐 讜诪砖谞讬 讚讻诇讗讬 讛谞讛讙讛 讚讜拽讗 谞讜讛讙 讘讛谉 讗讘诇 讛专讘注讛 诇讗 诪砖讻讞转 诇讛讜 讜诇驻讬讻讱 讗诪专讜 诪砖诪讜 砖诇 专' 讬爪讞拽 讘专' 讬讛讜讚讛 砖讛讬讛 讙讜专住 讻讗谉 讛诪谞讛讬讙 讘砖谞讬 诪讬谞讬诐 砖讘讬诐 讜讘转讜住' 讗诪专讜 砖讗讬谉 爪讜专讱 诇诪讞讜拽 讛讙讬专住讗 讚讘讚讙讬诐 住转诐 讛讜讗 砖讗诪专讜 砖讗讬谉 讻诇讗讬 讛专讘注讛 谞讜讛讙 讘讛谉 讜讛转诐 讘讘"专 讗诪专讜 讛诪专讘讬注 诪讬谉 讞讬转 讛讬诐 诇讜拽讛 讜讛讗 讚砖诪注转讬谉 诇讗讜 讘讚讙讬诐 住转诐 讗诇讗 讻诪讬谉 讞讬讛 砖讘讬诐.





讗诪专 专讘 讗讞讗 讘专 讗讚讗 诪砖诪讬讛 讚注讜诇讗 讗转讬讗 诇诪讬谞讛讜 诪讬讘砖讛. 讻讬讜谉 讚讻转讬讘 讘讛讜 诇诪讬谞讛讜 讚讻诇 砖谞讗诪专 讘讜 诇诪讬谞讛讜 讗住讜专 讘讻诇讗讬 讛专讘注讛 讜讻诇讗讬诐 谞诪讬 诇诪讛 诇讛讜 诇诪讬诇祝 诪讘讛诪转讱 讘讛诪转讱 诪砖讘转 讜讛讗 讘讻诇讛讜 讻转讬讘 诇诪讬谞讛讜 讜诪讻讗谉 讘谞讬 谞讞 诪讜讝讛专讬谉 讘讛专讘注讛 砖诇讗 讘诪讬谞讜 诪讚讻转讬讘 讗转 讞讜拽讜转讬 转砖诪讜专讜 讞讜拽讬诐 砖讞拽拽转讬 诇讱 讻讘专 转讬专抓 讛专讗讘"讚 讝"诇 讛讛讜讗 诇注砖讛 讜讛讻讗 诇诪诇拽讜转 讜讻讚讗诪专讬谞谉 讛诪专讘讬注 砖谞讬 诪讬谞讬谉 砖讘讬诐 诇讜拽讛 讜讛讬讬谞讜 讚讗爪讟专讬讱 诇诪讬谞讛讜 诇诪讬谞讛讜 诪讬讘砖讛.





讛讗 讚转谞谉: 讗讞讚 砖讜专 讜讗讞讚 讻诇 讘讛诪讛 诇转砖诇讜诪讬 讻驻诇 讜诇讛砖讘转 讗讘讚讛. 诇讗讜 诪砖讜诐 讚讘注讬谞谉 诇讛讜 讘注诇讬 讞讬讬诐 讚讗驻讬诇讜 讻诇讬诐 谞诪讬 讗讬转谞讛讜 讘讛谞讬 讗诇讗 诪砖讜诐 讚讻转讬讘 讘讛讜 砖讜专 讜讞诪讜专 讗转讗 诇诪讬诪专 讚诇讗讜 讚讜拽讗 谞讬谞讛讜.





讘讚讘专讜转 讗讞专讜转 谞讗诪专 讘讛谉 讟讜讘. 驻讬专讜砖 讚讻转讬讘 诇诪注谉 讬讬讟讘 诇讱 讜讛讗专讻转 讬诪讬诐.





诪转谞讬转讬谉: 讗讜 砖驻专爪讜讛 诇住讟讬诐. 讗转讗 诇讗砖诪讜注讬谞谉 砖讛诇住讟讬诐 驻讟讜专讬谉 注诇 讛讬讝拽 讛讘讛诪讛 讻诇 砖诇讗 讛讜爪讬讗讜讛 讛诐 讻讚拽转谞讬 讘住讬驻讗 讜诪住转讘专讗 讚讗讚专讘讛 诪砖讜诐 爪专讬讻讜转讗 讚住讬驻讗 谞拽讟 专讬砖讗 讚讗转讗 诇讗砖诪讜注讬谞谉 讚讻诇 砖讛讜爪讬讗讜讛讜 拽讬讬诪讗 讘专讜砖转讬讛 讗驻讬诇讜 诇转砖诇讜诪讬 谞讝拽.





讙诪专讗: 诪讗谉 转谞讗 讚诪讜注讚 住讙讬 诇讬讛 讘砖诪讬专讛 驻讞讜转讛. 讻诇讜诪专 讚诪讚谞拽讟 爪讗谉 砖诪注讬谞谉 讚讘讛讬讝拽 砖谉 讜专讙诇 拽诪讬讬专讬 讚诪讜注讚讬谉 诪转讞诇转谉 讚拽专 讘爪讗谉 诇讗 讻转讬讘讛 讜诇驻讬讻讱 讘砖诪讬专讛 驻讞讜转讛 住讙讬 诇讬讛 讻诪讜注讚 讚拽专谉 讚住"诇 讚讻诇 诪讜注讚讜转 讗驻讬诇讜 讚砖谉 讜专讙诇 讻诪讜注讚讜转 讚拽专谉 讜讻讜诇谉 讘砖诪讬专讛 驻讞讜转讛 住讙讬 诇讛讜 讝讛 讻讝讛 讜讗"谞 诪砖讜诐 讚讜砖诇讞 讗转 讛讘注专讛 讘转专 拽专谉 讚砖讜专 讻转讬讘 讜注诇 讗讜转讜 讚讬谉 讛谞讻转讘 讘拽专谉 砖讘讜 驻转讞 讛讻转讜讘 转讞诇讛 谞讗诪专讜 讗祝 讗诇讜 诪砖"讛 讗诪专 讚诪转谞讬转讬谉 专' 讬讛讜讚讛 转谞讬 诇讛:.





讛讗 讻住讛讜 驻讟讜专 讜讗注"讙 讚讘注讬谞谉 讻住讜讬 讛专讗讜讬 讘讬谉 诇砖讜讜专讬诐 讘讬谉 诇讙诪诇讬诐 讜讘诪拽讜诐 讚砖讻讬讞讬谉 注讙诇讜转 讻讚讬 砖转讛讗 注讙诇讛 诪讛诇讻转 讜讟注讜谞讛 讗讘谞讬诐 讜讻诪讜 砖讻转讘转讬 诇诪注诇讛 讘驻专拽 讛驻专讛 诪"诪 拽专讬 诇讬讛 砖诪讬专讛 驻讞讜转讛 讜诪讬注讟 讘讛 讛转讜专讛 讻诇 砖诇讗 讞讬讬讘 诇讟诪讟诐 讜讻谉 驻专砖"讬 讝"诇.





注讚 讚注讘讬讚 讻注讬谉 讜讘注专. 讜讗注"讙 讚讘专讬砖 诪讻诇转讬谉 讚专讬砖 诪讬谞讬讛 讗讝诇讗 诪诪讬诇讗 诪"诪 诪讚诇讗 讻转讬讘 讜讘注专讛 砖"诪 讚讗讘注诇讬诐 谞诪讬 拽讗讬.





讛诪讗讬专讬

讛讻讜谞住 爪讗谉 诇讚讬专 讜讻讜' 讻讘专 讘讗专谞讜 砖注拽专 讛讻讜谞讛 讘讗诇讜 砖谞讬 讛驻专拽讬诐 专"诇 驻专拽 砖讜专 砖谞讙讞 讗转 讛驻专讛 讜驻专拽 讛讻讜谞住 讛讜讗 诇讘讗专 注谞讬谞讬 讛诪讜注讚讬诐 砖讗讬谞诐 讘注诇讬 讞讬讬诐 讜讛诐 讛讘讜专 讜讛讗砖 讜讘讗讜 注谞讬谞讬 讛讘讜专 讘驻专拽 砖讜专 砖谞讙讞 讜讘讗 讗讞"讻 讝讛 讛驻专拽 讘注谞讬谞讬 讛讗砖 讜讻诪讜 砖讘驻专拽 砖讜专 砖谞讙讞 讻讬讜谉 诇讛砖诇讬诐 诪注讟 诪讛 砖讞住专 诪注谞讬谞讬 讛砖讜专 拽讜讚诐 砖讬转讞讬诇 讘讘讬讗讜专 注谞讬谞讬 讛讘讜专 讻谉 讘讝讛 讛驻专拽 讻讬讜谉 诇讛砖诇讬诐 诪注讟 诪讛 砖讛谞讬讞 诪注谞讬谞讬 讛砖谉 拽讜讚诐 砖讬转讞讬诇 讘讘讬讗讜专 注谞讬谞讬 讛讗砖 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖讘注讛 讞诇拽讬诐 讛专讗砖讜谉 讘注谞讬谞讬 讛砖谉 讜讛专讙诇 讗讬讝讜 砖诪讬专讛 驻讜讟专转 讘讛诐:



讛砖谞讬 注诇 讗讬讝讛 爪讚 讬砖转诇诪讜 谞讝拽讬讛诐:



讛砖诇讬砖讬 讘砖谉 讛诪讝拽转 讘专砖讜转 砖诇讛 注诇 讗讬讝讛 爪讚 驻讟讜专讛 讜注诇 讗讬讝讛 爪讚 讞讬讬讘转:



讛专讘讬注讬 讬转讞讬诇 讘谞讝拽讬 讛讗砖 讜讬讘讗专 讘讜 诪讘注讬专 注诇 讬讚讬 讗讞专 讗讜 讘住讬讜注 讗讞专 讻讬爪讚 讛讜讗 讚讬谞讜:



讛讞诪讬砖讬 讗祝 讘诪讘注讬专 注爪诪讜 讗讬讝讜 住讘讛 驻讜讟专转 讘讜 讜谞转注专讘 讘讝讛 讛讞诇拽 诪注讟 诪谉 讛讞诇拽 讛砖砖讬:



讛砖砖讬 诇讘讗专 讘讜 讗讬讝讛 讚讘专 讞讬讬讘 讗讚诐 讘讜 讘谞讝拽讬 讛讗砖 讜讗讬讝讛 讚讘专 讗讚诐 驻讟讜专 讘讜:



讛砖讘讬注讬 讘讗砖 讛驻讜讙注 讘驻砖转谉 讜讛讝讬拽讜 讝讛 讗转 讝讛 注诇 讗讬讝讛 爪讚 讬转讞讬讬讘 讛讗讞讚 讜讬驻讟专 讞讘专讜 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 讗讞专讬诐 砖诇讗 诪谉 讛讻讜谞讛 讻诪讜 砖讬转讘讗专:



讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讛讻讜谞住 爪讗谉 诇讚讬专 讜谞注诇 讘驻谞讬讛 讻专讗讜讬 讜讬爪转讛 讜讛讝讬拽讛 驻讟讜专 诇讗 谞注诇 讘驻谞讬讛 讻专讗讜讬 讜讬爪转讛 讜讛讝讬拽讛 讞讬讬讘 谞驻专爪讛 讘诇讬诇讛 讗讜 砖驻专爪讜讛 诇住讟讬诐 讜讬爪转讛 讜讛讝讬拽讛 驻讟讜专 讛讜爪讬讗讜讛 诇住讟讬诐 讛诇住讟讬诐 讞讬讬讘讬谉 讛谞讬讞讛 讘讞诪讛 讗讜 砖诪住专讛 诇讞专砖 砖讜讟讛 讜拽讟谉 讜讬爪转讛 讜讛讝讬拽讛 讞讬讬讘 诪住专讛 诇专讜注讛 谞讻谞住 讛专讜注讛 转讞转讬讜 讗诪专 讛专"诐 讻专讗讜讬 讛讜讗 砖讬砖讬诐 讘讗讜转讜 诪拽讜诐 砖讻谞住讛 砖诐 讚诇转 砖诇讗 转驻讬诇讛 讛专讜讞 诪爪讜讬讛 讜诪讛 砖讗诪专 讛讜爪讬讗讜讛 诇住讟讬诐 讗讬谞讜 专讜爪讛 诇讜诪专 讻砖讛讜爪讬讗讜 讛讘讛诪讜转 讘讬讚讬讛诐 讻讬 讝讛 诪讘讜讗专 讗讘诇 专"诇 讻砖讛讬讜 住讘讛 诇讬爪讬讗转谉 讻讙讜谉 砖讬注诪讚讜 讘驻谞讬讛诐 注讚 砖讬砖讜讘讜 诪诇驻谞讬讛诐 讘爪讚 讗讞专 讜讗讘讚讜 讗讜转诐 讜讛讜讗 讻讗诇讜 讛讜爪讬讗讜 讗讜转诐 讘讬讚讬讛诐 讚专讱 讛专讜注讬诐 砖讬砖 诇讛诐 诪砖诪砖讬诐 转讞转 讬讚诐 讬诪住专讜 诇讛诐 注讚专讬 讛爪讗谉 诇砖诪专诐 讜讗诪专 讻讬 讛专讜注讛 讛讙讚讜诇 讻砖诪住专 诇讗砖专 转讞转 讬讚讜 谞讻谞住 转讞转讬讜 讜讻砖讛讝讬拽讛 讬转讞讬讬讘 讘谞讝拽讛 讛专讜注讛 讛砖谞讬 诇讗 讛专讗砖讜谉 讜诇讗 谞讗诪专 讘讻讙讜谉 讝讛 砖讜诪专 砖诪住专 诇砖讜诪专 讞讬讬讘 诇驻讬 砖诪谞讛讙 讛专讜注讬诐 砖注讜砖讬谉 讻讱:



讗诪专 讛诪讗讬专讬 讛讻讜谞住 爪讗谉 诇讚讬专 讜讛讜讗 砖讛讬讛 诪谞讛讙诐 讻砖讛讬讜 专讜爪讬诐 诇讝讘诇 讗转 讛砖讚讛 砖讛讬讜 诪诇讬谞讬诐 砖诐 讗转 讛爪讗谉 讜讛讬讜 讙讜讚专讬诐 住讘讬讘讜转 讛诪拽讜诐 砖诪讻谞讬住讬诐 讗讜转谉 诇砖诐 讘驻爪讬诐 砖诇讗 讬转驻讝专讜 诇讻讗谉 讜诇讻讗谉 注讚 砖讬讝讚讘诇 讗讜转讜 诪拽讜诐 讛诪讜拽祝 讘爪讜讗转诐 讜讗讞专 讻讱 诪讻谞住讬谉 讗讜转诐 诇诪拽讜诐 讗讞专 讜讗讜转讜 讛拽祝 拽专讜讬 讘诇砖讜谉 转诇诪讜讚 讚讬专 讜讗诪专 砖讗诐 谞注诇 讘驻谞讬讛诐 讻专讗讜讬 讜讛讜讗 讚诇转 砖讬讻讜诇 诇注诪讜讚 讘专讜讞 诪爪讜讬讛 讜讬爪讗讛 讜讛讝讬拽讛 讘砖谉 讜专讙诇 讗讜 转讜诇讚讜转讬讛谉 驻讟讜专 讜诪"诪 讘谞讝拽讬 拽专谉 讜转讜诇讚讜转讬讜 讞讬讬讘 讘转诐 讜驻讟讜专 讘诪讜注讚 讻诪讜 砖讛转讘讗专 讗讘诇 砖谉 讜专讙诇 诪讜注讚讬诐 讛诐 讜砖诪讬专讛 驻讞讜转讛 驻讜讟专转诐 讜注讜讚 砖讛转讜专讛 诪讬注讟讛 讘砖诪讬专转诐 讻诪讜 砖讬转讘讗专 诇讗 谞注诇 讘驻谞讬讛 讻专讗讜讬 讜讬爪讗讛 讜讛讝讬拽讛 讞讬讬讘:



谞驻专爪讛 讘诇讬诇讛 讗讜 砖驻专爪讜讛 诇住讟讬诐 讜讬爪讗讛 讜讛讝讬拽讛 驻讟讜专 驻讬' 诇讗 讘谞注诇 砖诇讗 讻专讗讜讬 讛讜讗 讗讜诪专 讻谉 砖讛专讬 诪"诪 转讞诇转讜 讘驻砖讬注讛 讜住讜驻讜 讘讗讜谞住 讛讜讗 讜讞讬讬讘 讗诇讗 讘谞注诇 讻专讗讜讬 讜谞驻专爪讛 讛讻讜转诇 讘诇讬诇讛 讗讜 驻专爪讜讛 诇讬住讟讬诐 砖驻讟讜专 讜砖诪讗 转讗诪专 讜诪讛 讛讜爪专讻谞讜 讘讻讱 讜讛诇讗 讗祝 讘讬爪讗讛 讜讛讝讬拽讛 讘诇讗 谞驻专爪讛 驻讟讜专 讘讗 诇讛砖诪讬注谞讜 砖诪"诪 砖讗诐 谞驻专爪讛 讘讬讜诐 讞讬讬讘 讘讻讚讬 砖讬讚注 讜讬讘讗 诇讛讜爪讬讗 讗转 爪讗谞讜 诪砖诐 诇诪拽讜诐 讗讞专 讗讜 诇砖诪专诐 注诇 讗讬讝讛 爪讚:



讛讜爪讬讗讛 诇讬住讟讬诐 诇讬住讟讬诐 讞讬讬讘讬诐 诪驻谞讬 砖拽谞讗讜诐 讘诪砖讬讻讛 诇讛转讞讬讬讘 讘谞讝拽讬讛诐 讜诪"诪 讻砖驻专爪讜讛 讗讬谉 讞讬讬讘讬谉 注诇 谞讝拽讬 讛爪讗谉 砖讗讬谉 讝讛 讗诇讗 讙专诪讗 讘注诇诪讗 讗诇讗 砖注诇 讛讻讜转诇 讞讬讬讘讬诐 讗诐 讛讜讗 讘专讬讗 讻诪讜 砖讬转讘讗专:



讛谞讬讞讛 讘讞诪讛 讗注"驻 砖谞注诇 讘驻谞讬讛 讻专讗讜讬 讜讞转专讛 讛讘讛诪讛 注讚 砖讬爪讗讛 讞讬讬讘 砖讝讛 驻砖讬注讛 讛讬讗 砖讛专讬 讻诇 转讞讘讜诇讛 砖讛讬讗 讬讻讜诇讛 讛讬讗 注讜砖讛 讻讚讬 诇爪讗转 诪砖诐 讜讗驻讬诇讜 讬爪转讛 讘讚专讱 讗讞专 砖讛讜讗 讗讜谞住 诪"诪 转讞诇转讜 讘驻砖讬注讛 讛讬讗:



诪住专讛 诇讞专砖 砖讜讟讛 讜拽讟谉 讛专讬 讝讛 驻砖讬注讛 讙诪讜专讛 讜讞讬讬讘 讘谞讝拽讬讛:



诪住专讛 诇专讜注讛 讛讜讗讬诇 讜诇讘谉 讚注转 诪住专讛 讛专讬 讛专讜注讛 谞讻谞住 转讞转讬讜 讜诪转讜讱 砖讻讘专 诇诪讚谞讜讛 诪诪讛 砖讗诪专讜 诪住专讛 诇讗讞讚 诪讗专讘注讛 砖讜诪专讬诐 讻诇诐 谞讻谞住讜 转讞转 讛讘注诇讬诐 驻专砖讜讛 讘讙诪专讗 讘讚专讱 讗讞专转 讜讛讜讗 砖讗诐 诪住专讛 讛专讜注讛 诇专讜注讛 讗讞专 讗诐 讛讜讗 专讜注讛 讛诪诪讜谞讛 转讞转讬讜 讞讬讬讘 讛砖谞讬 讜谞驻讟专 讛专讗砖讜谉 砖诪谉 讛住转诐 注诇 诪谞转 讻谉 讛驻拽讬讚 讗爪诇讜 讜讗诐 讗讬谉 诇砖讜诪专 砖谞讬 讘诪讛 讬砖诇诐 驻讟讜专 讛专讗砖讜谉 讜讻谉 讗诐 讛诇讱 讛砖谞讬 讜诇讗 谞砖讘注 讗诇讗 砖讛谞讬讝拽 诪砖转诇诐 诪谉 讛讘讛诪讛 讘谞讝拽讬 拽专谉 转诪讛 讜讻谉 讗诐 讛讜讝拽讛 讛讘讛诪讛 讘专砖讜转 专讜注讛 砖谞讬 讜讛讜讗 讗讬谉 诇讜 讘诪讛 诇砖诇诐 砖谞驻讟专 专讜注讛 专讗砖讜谉 讛讻诇 讬讜讚注讬谉 砖讛讜讗 诪讜住专 诇转诇诪讬讚讜 砖讛专讜注讛 讛讙讚讜诇 诪拽讘诇 讘讛诪讜转 诪讘谞讬 讗讚诐 讛专讘讛 讜讬砖 诇讜 转诇诪讬讚讬诐 专讜注讬诐 砖诪讜住专讬谉 讗讜转诐 诇讛诐 讜讬讜爪讗讬谉 讜诪专注讬谉 讗讜转诐 讘讬注专讬诐 讜讛讻诇 讬讜讚注讬诐 砖讻诇 砖诪讜住专 诇专讜注讛 讛讙讚讜诇 注诇 讚注转 讻谉 讛讜讗 诪讜住专 诇讜 讛讗 讗诐 诪住专讛 诇讗讞专 讞讬讬讘 讻讚讬谉 砖讜诪专 砖诪住专 诇砖讜诪专 讻诪讜 砖讛转讘讗专:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讗专讘注讛 讚讘专讬诐 讛转讜专讛 诪讬注讟讛 讘砖诪讬专转诐 专"诇 砖砖诪讬专讛 驻讞讜转讛 驻讜讟专转 讘讛诐 讛讘讜专 讜讛讜讗 砖讗讬谞讜 爪专讬讱 诇住转讬诪讛 讙诪讜专讛 讗诇讗 诇讻住讜讬 讻诪讜 砖讛转讘讗专 讜讛讜讗 砖讗诪专 讜诇讗 讬讻住谞讜 讛讗砖 砖讗讬谞讜 讞讬讬讘 讗诇讗 讗诐 讻谉 讛讜讗 讘驻砖讬注讛 注诇 讛爪讚 砖讬转讘讗专 讜讛讜讗 砖讗诪专 讛诪讘注讬专 讻诇讜诪专 砖讬讘注讬专 讘驻砖讬注讛 讻讙讜谉 砖诪讘注讬专 讘专讜讞 诪爪讜讬讛 讗讜 砖诪住专 讙讝讗 讜住讬诇转讗 诇讞专砖 砖讜讟讛 讜拽讟谉 讜讻谉 砖谉 讜专讙诇 砖讗讬谞讜 讞讬讬讘 讗诇讗 讗诐 讻谉 讛讜讗 驻讜砖注 讘砖诪讬专转谉 讻讙讜谉 砖讗讬谞讜 砖讜诪专谉 讗祝 砖诪讬专讛 驻讞讜转讛 讛讗 讗诐 砖诪专谉 讗祝 砖诪讬专讛 驻讞讜转讛 诪讜注诇转 讘讛谉 讜讛讜讗 砖讗诪专 讜砖诇讞 讜讘注专 注讚 砖讬注砖讛 讻注讬谉 砖诇讜讞 讜讻注讬谉 讘注讜专 专"诇 砖驻砖注 讘讛诐 讜谞诪爪讗 砖讗驻讬诇讜 诇讗 讛讬讬谞讜 诪讚诪讬谉 讗讜转诐 诇诪讜注讚 砖讘拽专谉 诪"诪 讬爪讗 诇谞讜 诪诪拽讜诐 讗讞专 砖砖诪讬专讛 驻讞讜转讛 驻讜讟专转谉:





转讜住驻讜转 专讬"讚 (诪讛讚讜专讛 转诇讬转讗讛)

讛讻讜谞住 爪讗谉 诇讚讬专 转"专 讗讬讝讛讜 讻专讗讜讬 讚诇转 砖讬讻讜诇讛 诇注诪讜讚 讘专讜讞 诪爪讜讬讛. 驻讬' 讚讜拽讗 讙讘讬 讚诇转 砖讛讜讗 讬讻讜诇 诇讛驻转讞 讘专讜讞. 讬砖 诇讞诇拽 讘讛 讜诪砖诪注 讻专讗讜讬 讘专讜讞 诪爪讜讬讛 讜讛讬讗 砖诪讬专讛 驻讞讜转讛. 讗讘诇 讻讬住讜讬 讛讘讜专 砖讗讬谞讜 讬讻讜诇 诇讛讬驻转讞 讘专讜讞 讻讬 转谞讬讗 讻讬住讛讜 讻专讗讜讬 讻讬住讜讬 讬驻讛 诪砖诪注. 讜砖诪讬专' 诪注讜诇' 讛讬讗. 讜诪砖"讛 诪转诪讛 讜讻讬讜谉 讚讻讬住讛讜 讻专讗讜讬 讛讬讻讬 谞驻诇 讜诪讜拽讬 诇讛 讻讙讜谉 砖讛转诇讬注 诪转讜讻讜:


讘讜专 讚讻转' 讜诇讗 讬讻住谞讜 讛讗 讻住讛讜 驻讟讜专. 驻讬' 讗注"驻 砖讻讬住讛讜 讬驻讛 诇讙讘讬 讻讜专讛 砖诪讬专讛 驻讞讜转讛 讛讬讗 讚诪谉 讚讬谞讗 诇讗 诇讬驻讟专 注讚 讚讟讗讬诐 诇讬' 讜诇讗 讘讻讬住讜讬 讗注驻"讬 砖讛讜讗 讬驻讛 诪驻谞讬 砖讛讜讗 讬讻讜诇 诇讛转诇讬注 诪转讜讻讜:





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 谞驻专爪讛 讘诇讬诇讛 讻讜' 讛讗 讘讬讜诐 讞讬讬讘 讚拽诇讗 讗讬转 诇讬讛 讻讜' 注讻"诇 谞专讗讛 讚专讬砖讗 讚谞注诇 讘驻谞讬讛 讻专讗讜讬 讜讚讗讬 讚诇讗 讗讬讬专讬 讚讜拽讗 讘诇讬诇讛 讜讛讬讬谞讜 诪砖讜诐 讚诪讬讬专讬 讚讬爪讗讛 讘驻转讬讞转 讛讚诇转 讜诇讬讻讗 拽诇讗 诇诪讬诇转讬讛 讜驻讟讜专 讗祝 讘讬讜诐 讻讬讜谉 讚谞注诇 讻专讗讜讬 诪砖讗"讻 讘谞驻专爪讛 讚讗讬讬专讬 讘谞驻讬诇转 讛讻讜转诇 讚讗讬转 诇讬讛 拽诇讗 讜拽"诇:





诪讛专"诐

砖诐 转讜住' 讚"讛 诪讗谉 转谞讗 讜讻讜' 讚诪砖诪注 诇讬讛 讚诪转谞讬' 讘诪讜注讚 诇讞讜讚讬讛 讗讬讬专讬 诪讚谞拽讟 爪讗谉. 讬砖 诇讚拽讚拽 讻讬讜谉 讚专讘讬 诪谞讬 讙"讻 讛专讙讬砖 讘讚拽讚讜拽 讚诪转谞讬' 讚谞拽讟讗 爪讗谉 讜诇讗 谞拽讟讗 砖讜专 讻讚讚讬讬拽 专讘讛 讘住诪讜讱 讗诇讗 讚专讘讬 诪谞讬 讛讜讛 住"诇 讚诪砖讜诐 讛讻讬 谞拽讟 爪讗谉 讚诇讬转讗 讙讘讬 转诐 讜诇讗砖诪讜注讬谞谉 讚讚讜拽讗 诪讜注讚 住讙讬 诇讬讛 讘砖诪讬专讛 驻讞讜转讛 讜诇讗 转诐 讗"讻 诪讗讬 拽讗诪专 专讘讛 讘住诪讜讱 诪转谞讬' 谞诪讬 讚讬拽讗 讚讛讟注诐 讛讜讬 诪砖讜诐 讚讛转讜专讛 诪讬注讟讛 讘砖诪讬专转讛 讗讘诇 诪讜注讚 讚拽专谉 诇讗 诪讚谞拽讟 讘诪转谞讬' 爪讗谉 讜诇讗 谞拽讟 砖讜专 讛讗 专讘讬 诪谞讬 谞诪讬 讛讜讛 讬讚注 讚拽讚讜拽 讝讛 讜砖谞讬 诇讬讛 讚诇讛讻讬 谞拽讟 爪讗谉 诇讗砖诪讜注讬谞谉 讚转诐 诇讗 住讙讬 诇讬讛 讘砖诪讬专讛 驻讞讜转讛 讜讗"讻 诪讗讬 讚讬讬拽 专讘讛 讜讬砖 诇转专抓 讚专讘讛 讚讬讬拽 讛讻讬 讚讗讬 诇讗驻讜拽讬 转诐 讗转讗 诇讗砖诪讜注讬谞谉 诇讬转谞讬 砖讜专 讛诪讜注讚 诪"砖 讚谞拽讟 爪讗谉 讗诇讗 诪砖讜诐 讚诇讬转讗 讙讘讬 拽专谉 讗诇讗 砖谉 讜专讙诇 讜拽"诇:





诪讛专"诐 砖讬祝

讘转讜住' 讘讚"讛 诪讗谉 转谞讗 讻讜' 诪讚谞拽讬讟 爪讗谉 讻讜' 讜住"诇 诇讛讙诪' 讛砖转讗 讻讜'. 讜讘住诪讜讱 诇讘转专 讚诪砖谞讬 讚讬砖 诇讞诇拽 讘讬谉 诪讜注讚 讚砖谉 讜专讙诇 诇诪讜注讚 讚拽专谉 讚讬讬拽 砖驻讬专 讗讬 讻专"讬 谞讬转谞讬 砖讜专 讗讬 诪砖讜诐 讚诇讗 谞讟注讛 讻专讗讘"讬 讛讗 讛砖转讗 讗讻转讬 讬"诇 (讻专' 讗诇讬注讝专) [讻专"诪. 讜讚讜拽讗 爪讗谉 讚讛转讜专讛 诪讬注讟讛 讘砖诪讬专讛 讚砖谉 讜专讙诇] 讜讻讬讜谉 讚讘讻诇 讙讜讜谞讗 讗讬讻讗 诇诪讬讟注讬 讟驻讬 讛讜"诇 诇诪讬转谞讬 砖讜专 讻讚讘讻讜诇讛 驻专拽讬谉 讗诇讗 (讻专' 讗诇讬注讝专) [讻专"诪] 住"诇 讜讚讜拽讗 爪讗谉 住讙讬 诇讬讛 讘砖诪讬专讛 驻讞讜转讛 讜拽"诇:


讘转讜住' 讘讚"讛 讛讗 讻住讛讜 驻讟讜专 讻讜' 讜驻讜转讞 砖诪爪讗讜 诪讻讜住讛 讻讜'. 讗注"讙 讚讗祝 驻讜转讞 砖诪爪讗讜 讘讻讬住讜讬 驻讞讜转讛 诪讗讚 谞诪讬 诇讗 讛讞诪讬专讛 注诇讬讜 诇讻住讬转讜 讬讜转专 诪"诪 诪讝讛 诇讗 讚讘专讛 转讜专讛 讻讬 讬驻转讞 讜诇讗 讬讻住谞讜 砖讝讛 诇讗 诪讬拽专讬 驻转讬讞讛 讻诇诇 讜讗祝 讗诐 讛谞讬讞 讛驻讜转讞 讻讱 驻转讜讞 谞诪讬 驻讟讜专 讚诇讗讜 诪讬讚讬 注讘讬讚 讗讘诇 讗诐 讻住讛讜 讛专讗砖讜谉 讻专讗讜讬 砖讬讻讜诇 诇注诪讜讚 讘专讜讞 诪爪讜讬讛 讗祝 讘讗转"诇 讚诇讗 住讙讬 讘讛讻讬 住讘专讗 砖讛驻讜转讞 讞讬讬讘 讗诐 讛谞讬讞 驻转讜讞 讜注诇讛 谞诪讬 拽讗讬 讜诇讗 讬讻住谞讜 讛讗 讻住讛讜 讻注讬谉 讛专讗砖讜谉 驻讟讜专 讜拽"诇:


讘转讜住' 讘讚"讛 讗讬诇讬诪讗 讻讜' 讚讗讬谉 讝讛 讗诇讗 讙专诪讗 讘注诇诪讗. 诪驻专爪讜讛 诇住讟讬诐 讚诪转谞讬' 讗讬谉 专讗讬讛 讚诪转谞讬' 诇讛转讞讬讬讘 讘谞讝拽讬诐 讗讬讬专讬 讗讘诇 讗讗讘讬讚讛 讚讘讛诪讛 讗驻砖专 诪讬讞讬讬讘讬. 讜讻谉 讻转讘讜 讛转讜住驻讜转 驻专拽 讛谞砖专驻讬谉 (住谞讛讚专讬谉 讚祝 注"讝:)





专砖"砖

转讚"讛 谞驻专爪讛 讚拽诇讗 讗"诇 诇诪讬诇转讗 讜诪住转诪讗 讬讚注. 讜注讬讬谉 诪讛专砖"讗 讜注讬' (诇注讬诇 谞讘) 驻诇讜讙转转 专讘 讜砖诪讜讗诇 讜专讬讜"讞 讘驻讬专讜砖 专砖"讬 讜转讜住驻讜转 讜爪注"拽:



转讚"讛 讛转讜专讛 讜讗注"讙 讻讜' 讚砖讜"专 讞讬讬讘 讘专"讛 诪拽"讜 诪拽专谉 讻讜' 讜诇"驻 砖讻谉 诪讬注讟讛 讘砖诪讬专转谉. 诇讻讗讜专讛 诪"诪 谞讜讻诇 诇诪讬诇祝 讚诇讞讬讬讘讜 砖讜"专 讞"谞 诪讬讛讗 讗祝 讘砖诪讬专讛 驻讞讜转讛 讜讘专"讛 诪拽"讜 讝讛 讘注爪诪讜 诪讛 拽专谉 砖讗"讞 讗诇讗 讞"谞 讘讞爪专 讛谞讬讝拽 讗祝 讘诇讗 砖诪专讜 讻诇诇 讞讬讬讘 讛讞"谞 讗祝 讘专"讛 讜讘砖诪讬专讛 驻讞讜转讛 砖讜"专 砖讞讬讬讘讬诐 谞"砖 讘讞讛"谞 讘诇讗 砖诪专讜 讻诇诇 讗"讚 砖讞讬讬讘讬诐 讞"谞 讗祝 讘专"讛 讜砖诪讬专讛 驻讞讜转讛 讻拽专谉:





驻谞讬 讬讛讜砖注

讘转讜住驻讜转 讘讚"讛 谞驻专爪讛 讘诇讬诇讛 讻讜' 讛讗 讘讬讜诐 讞讬讬讘 讚拽诇讗 讗讬转 诇讬讛 诇诪讬诇转讗 讜诪住转诪讗 讬讚注 讻讜' 注讻"诇. 诇讻讗讜专讛 拽砖讛 讛转讬谞讞 诇专讘 讚讗诪专 诇注讬诇 讙讘讬 讘讜专 讘讻讚讬 砖讬讚注 讜讻驻讬' 讛转讜住' 砖诐 讚诪住转诪讗 砖诪注 讗"讻 讛"谞 讚讻讜讜转讬讛 讗讘诇 砖诪讜讗诇 讜专"讬 讚住讘讬专讗 诇讛讜 讚讘注讬谞谉 砖讬讜讚讬注讜讛讜 讜讻驻讬' 讛转讜住驻' 诪砖讜诐 讚讗讬谞讜 住讜诪讱 讗砖诪讬注讛 诇讞讜讚 讗"讻 诪"砖 讛讻讗 讚诪讞讬讬讘讬谞谉 诇讬讛 诪住转诪讗 诪讟注诪讗 讚讜讚讗讬 砖诪注 讘砖诇诪讗 诇注讬诇 讘驻"拽 讚讚讬讬拽讬谞谉 诇讛讚讬讗 讛讗 讘讬讜诐 讞讬讬讘 讬砖 诇讜诪专 诪砖讜诐 讚讗讬讬专讬 讘拽专谉 砖讛转讜专讛 讛讞诪讬专讛 讘砖诪讬专转讜 诪讞诪专讬谞谉 谞诪讬 讘讛讗 诪砖讗"讻 讘讘讜专 砖诪讬注讟讛 讛转讜专讛 讘砖诪讬专转讜 讗讘诇 讻讗谉 讘诪砖谞转讬谞讜 讚讗讬讬专讬 诪砖谉 讻讜' 讻讚诪住拽讬谞谉 讘住诪讜讱 讜诪讬注讟讛 讛转讜专讛 谞诪讬 讘砖诪讬专转讜 拽砖讛 诪"砖 诪讘讜专 讜讬砖 诇讬讬砖讘 讚谞驻专爪讛 讚讛讻讗 讗讬转 诇讬讛 拽诇讗 讟驻讬 诪谞转讙诇讛 讛讘讜专 讚讛转诐 诪砖讜诐 砖专讗讜 讙"讻 讛讘讛诪讛 讬讜爪讗讛 诪谉 讛讚讬专 诇讗讞专 砖谞驻专爪讛 讗讜 驻专爪讜讛 诇讬住讟讬诐 讜拽"诇:


诇注讬诇 讘诪砖谞讛 讛讻讜谞住 爪讗谉 诇讚讬专 讻讜'  诇讜诇讬 讚讘专讬 讛转讜住' 讛讬讛 谞专讗讛 讚讛讗 讚诇讗 谞拽讟讬讛 诇注讬诇 讙讘讬 诪讬诇讬 讚砖讜专 讜讛驻住讬拽 讘讚讬谞讬 讛讘讜专 讛讬讬谞讜 诪砖讜诐 讚诇诪讗讬 讚诪住拽讬谞谉 讚讗讬讬专讬 讛讻讗 讘砖谉 讜专讙诇 讜讻"砖 讚讻讜诇讛讜 讘讘讬 讚住讬驻讗 讚诪转谞讬' 讗讬讬专讬 诇讛讚讬讗 诪转砖诇讜诪讬 讛砖谉 讗"讻 谞讬讞讗 诇讬讛 诇转谞讗 诇砖谞讜转 讻住讚专 讛诪拽专讗讜转 诪诪砖 讚转讞讬诇讛 讻转讬讘 拽专谉 讜讗讞专 讻讱 讘讜专 讜讗讞"讻 砖谉 讜专讙诇 讜讗讞专 讻讱 讗砖 讜讻讚专讱 砖谞砖谞讜 讙诐 讻谉 讘专讬砖 诪讻讬诇转讬谉 讜讗注"讙 讚讻讘专 砖谞讛 讛转谞讗 讚讬谞讬 砖谉 讜专讙诇 讘驻' 讻讬爪讚 讛讬讬谞讜 讗讙讘 讙专专讗 讚讛' 转诪讬谉 讜讛' 诪讜注讚讬谉 诪砖讜诐 讚讘砖谉 讜专讙诇 砖讬讬讱 谞诪讬 转砖诇讜诪讬 讞爪讬 谞讝拽 讻诪讜 讘拽专谉 转诪讛 讻讙讜谉 讞爪讬 谞讝拽 爪专讜专讜转 讜讘砖谉 讗讻诇讛 讚讘专讬诐 砖讗讬谞诐 专讗讜讬诐 诇讛 讗讘诇 注讬拽专 讚讬谉 讛转砖诇讜诪讬谉 讜砖诪讬专转谉 讚砖谉 讜专讙诇 讛讻讗 谞拽讟 诇讛 讻住讚专 讛诪拽专讗讜转 讜爪"注 诇诪讛 谞讚讞拽讜 讛转讜住' 诇驻专砖 讘注谞讬谉 讗讞专:


讘驻专砖"讬 讘讚"讛 诪讛 砖谞讛谞讬转 讻讜' 讗诇讗 砖诪讬谉 讘讬转 住讗讛 讻讜' 拽讜讚诐 砖谞讗讻诇讛 诪诪谞讛 讛注专讜讙讛 讛讝讗转 讻讜' 注讻"诇. 讜讗注"讙 讚讘讙诪' 讗诪专讬谞谉 讚诪砖注专讬谞谉 讘砖砖讬诐 诪"诪 讛讻讗 讗讬讬专讬 诇讗讞专 砖讻讘专 砖诪讜 讛讘讬转 住讗讛 讘砖砖讬诐 讞讜讝专讬谉 诇砖讜诐 讗讜转讛 讻诪讛 讛讬讗 讬驻讛 讘诇讗 讛注专讜讙讛 讜讻诪"砖 专砖"讬 诇讛讚讬讗 讘讙诪' 讗讘诇 诇讞讝拽讬讛 讚讗诪专 拽诇讞 讘砖砖讬诐 拽诇讞讬诐 讜讚讗讬 讗"讗 诇驻专砖 讻谉 讜讻诪"砖 转讜住驻' 砖诐 讜爪"诇 诇驻讬' 专砖"讬 讚诇讞讝拽讬讛 谞拽讬讟 讘诪转谞讬' 讘讬转 住讗讛 诇讚讜讙诪讗 讘注诇诪讗 讜讗讬讬专讬 讻讙讜谉 砖讗讻诇讛 讞诇拽 砖砖讬诐 诪讘讬转 住讗讛 砖诪讬谉 讻诇 讛讘讬转 住讗讛 讻诪讛 讛讬转讛 讬驻讛 讻讜' 讜拽"诇:


讘转讜住驻讜转 讘讚"讛 专' 讬讛讜讚讗 讛讬讗 拽爪转 转讬诪讛 讚专"讬 讚专讬砖 诇注讬诇 讜诇讗 讬砖诪专谞讜 诇讝讛 讜诇讗 诇讗讞专 注讻"诇. 讜讗祝 注"讙 讚讛讗讬 诇讝讛 讜诇讗 诇讗讞专 诪砖诪注 诇讛讚讬讗 诇注讬诇 讚诇诪注讜讟讬 转诐 讚拽专谉 讗转讗 讜讗"讻 诇诪讗讬 讚住"讚 讛砖转讗 讚诪讜注讚 讚砖谉 讜专讙诇 砖讜讛 诇诪讜注讚 讚拽专谉 诇讗 砖讬讬讱 诇诪注讟讬谞讛讜 诪诇讝讛 讜诇讗 诇讗讞专 诪"诪 诪砖诪注 诇讛讜 诇转讜住驻' 讚讻讬讜谉 讚讞讬讚讜砖 讛讜讗 砖讞讚砖讛 讛转讜专讛 诇讜诪专 转诐 讞讬讬讘 讘砖诪讬专讛 驻讞讜转讛 讜诪讜注讚 驻讟讜专 讚诪住讘专' 讗讬驻讻讗 诪住转讘专讗 讜讗"讻 讗讬谉 诇讜诪专 讘讜 讗诇讗 讞讚讜砖讜 讘诇讘讚 讘诪讗讬 讚讙诇讬 拽专讗 讜诇讗 谞讬诇祝 诪讬谞讬讛 讘讚讜讻转讗 讗讞专讬谞讬 讻讬讜谉 讚讙诇讬 诇谉 拽专讗 讜诇讗 讬砖诪专谞讜 诇讝讛 讜诇讗 诇讗讞专 诪诪讬诇讗 讬砖 诇讜诪专 讚讗驻讬诇讜 讘诪讜注讚 讚砖谉 讜专讙诇 诇讬讘注讬 砖诪讬专讛 诪注讜诇讛 讻驻讬 讛住讘专讗 诪拽"讜 讚转诐 讚拽专谉 讗讱 诇驻讬 砖讬砖 诪拽讜诐 诇讚讞讜转 讝讜 讛住讘专讗 诇讻讱 讻转讘讜 转讜住' 讘诇砖讜谉 拽爪转 转讬诪讛 讜拽"诇:


讘讙诪专讗 讚' 讚讘专讬诐 讛转讜专讛 诪讬注讟讛 讘砖诪讬专转谉 讻讜'  诇讻讗讜专讛 讬砖 诇讚拽讚拽 讗诪讗讬 诇讗 拽转谞讬 讻诇 讛谞讝拽讬谉 诪讬注讟讛 讘砖诪讬专转谉 讞讜抓 诪拽专谉 讜谞专讗讛 讚拽讗讬 讗讬"讙 谞讝拽讬谉 讚专' 讗讜砖注讬讗 讻讚讗讬转讗 讘专讬砖 诪讻讬诇转讬谉 讜讛讬讬谞讜 讚' 砖讜诪专讬诐 讜讛' 讚讘专讬诐 讚谞讝拽讬 讗讚诐 讜讘讻诇 讗诇讜 专讬讘转讛 讛转讜专讛 讘砖诪讬专转谉 讚讗讚诐 诪讜注讚 诇注讜诇诐 讜讞讬讬讘 讗驻讬' 讘讗讜谞住 讜讻谉 砖讜诪专讬诐 谞诪讬 讞讬讬讘讬诐 讘砖诪讬专讛 驻讞讜转讛 讜讗驻讬' 砖讜诪专 讞谞诐 谞诪讬 讘注讬 砖诪讬专讛 诪注讜诇讛 讻注谞讬谉 砖讗诪专讜 讻住驻讬诐 讗讬谉 诇讛诐 砖诪讬专讛 讗诇讗 讘拽专拽注 讜讻讛"讙 讟讜讘讗 诪砖讗"讻 讘讛谞讱 讚拽讞砖讬讘 讚住讙讬 诇讛 讘砖诪讬专讛 驻讞讜转讛 讜拽"诇:


砖诐 讗诪专 专讘讛 诪转谞讬 谞诪讬 讚讬拽讗 讻讜'  讗讬谉 诇讛拽砖讜转 讗讬讱 讗驻砖专 诇讜诪专 讚注讬拽专 专讘讜转讗 讚诪转谞讬转讬谉 讚讘砖诪讬专讛 驻讞讜转讛 住讙讬 讜讛讗 住转诪讗 拽转谞讬 谞注诇 讻专讗讜讬 讚诪砖诪注 讟驻讬 砖诪讬专讛 诪注讜诇讛 诪"诪 注"讻 讚讘砖诪讬专讛 驻讞讜转讛 讗讬讬专讬 讚讗讬 讘砖诪讬专讛 诪注讜诇讛 讛讬讗讱 讬爪讗讛 讜讛讝讬拽讛 讚砖诪讬专讛 诪注讜诇讛 讛讬讬谞讜 讚讜拽讗 讻诇 讛讬讻讗 砖讗"讗 讘砖讜诐 注谞讬谉 诇讛讝讬拽 讻讚驻专砖讬谞谉 讙讘讬 讘讜专 讚讻诇 讛讬讻讗 讚诇讗 讟讗讬诐 诇讛 讛讜讬 砖诪讬专讛 驻讞讜转讛 讜讻讚讚讬讬拽讬谞谉 谞诪讬 诇注讬诇 讻住讛讜 讻专讗讜讬 讛讬讻讗 谞驻诇 讜诪讜拽讬 诇讛 砖讛转诇讬注 诪转讜讻讜 讜讗驻"讛 讛讜讬 砖诪讬专讛 驻讞讜转讛 讜拽"诇:


讘驻专砖"讬 讘讚"讛 诪讚拽转谞讬 爪讗谉 讚讗讬谉 讛讝讬拽讛 讗诇讗 讘砖谉 讜专讙诇 注讻"诇. 驻讬' 砖讗讬谉 注讬拽专 讛讝讬拽讛 讗诇讗 讘砖谉 讜专讙诇 讚讛讬讝拽 拽专谉 讚爪讗谉 诇讗 砖讻讬讞 讗讘诇 讛讝讬拽讛 讘拽专谉 讜讚讗讬 讞讬讬讘 讚讻诇 诪讬诇讬 讗讬转专讘讜 讘拽专谉 讘砖讜专 砖讜专 诪砖讘转 讜讻诪"砖 诇注讬诇 住"驻 讛驻专讛 讜讛讜讗 驻砖讜讟:


讘转讜住驻讜转 讘讚"讛 讗讬诇讬诪讗 讘讻讜转诇 讘专讬讗 讻讜' 讗祝 注诇 讙讘 讚讗讬谉 讚讜诪讛 砖讬转讞讬讬讘 讘讚讬谞讬 砖诪讬诐 讻讜' 注讻"诇 谞专讗讛 讻讜讜谞转诐 讻讚诪住拽讬 诇讘住讜祝 诪砖讜诐 讚讛住讜转专讜 讗讚专讘讛 诪爪讜讛 拽注讘讬讚 讜讛讗 讚诪住讬拽 讘讙诪' 讚讗驻"讛 讞讬讬讘 讘讚讬谞讬 砖诪讬诐 注诇 讛讘讛诪讛 讛讬讬谞讜 砖讬砖 诇讜 诇砖诪讜专 讛讘讛诪讛 讻讬讜谉 砖住讜转专 讛讻讜转诇 讗讘诇 注诇 讛讻讜转诇 讜讚讗讬 讗讬谉 诇讞讬讬讘讜 讻讬讜谉 砖谞转讻讜讬谉 诇讛住讬专 讛转拽诇讛 讜拽"诇:





讞讬讚讜砖讬 讛专讬"诪

转讜住' 讚"讛 讛转讜专讛 诪讬注讟讛 讻讜' 讛拽砖讜 讗讬讱 讘注讬 诇诪讬诇祝 讚砖谉 讜专讙诇 讞讬讬讘 讘专"讛 拽"讜 诪拽专谉 讻讜' 讜诇讬驻专讜讱 诪讛 诇砖谉 讜专讙诇 砖诪讬注讟讛 转讜专讛 讘砖诪讬专转谉 讻讜'. 讜讗驻砖专 诇讜诪专 讚讛讗 讚诪讬注讟讛 转讜专讛 讜住讙讬 砖诪讬专讛 驻讞讜转讛 讛讬讗 诪砖讜诐 讝讛 注爪诪讜 讻讬讜谉 讚讛驻砖讬注讛 砖诇讗 转爪讗 讜转讻谞住 诇讞爪专 讛谞讬讝拽 砖注"驻 专讜讘 砖讜诪专 讞爪专讜 讜诪诪讬诇讗 讘砖讜诪专 讛驻专讛 讘讚诇转 砖讬"诇 讘专讜讞 诪爪讜讬' 讬砖 讘' 住驻讬拽讜转 讚诇讗 转爪讗 讜讙诐 讗诐 转爪讗 讗讬谞讜 注讜诪讚 砖转讻谞住 诇专砖讜转 讗讞专 讜讞砖讬讘 讻专讜讞 砖讗讬谞讜 诪爪讜讬 讻诇诇 讻讚讗诪专 驻住讞讬诐 驻专拽 讗诇讜 讚讘专讬诐 讚祝 注' 讘' 住驻讬拽讜转 诇讗 讗住讬拽 讗讚注转讬讛 讘拽驻抓 讻讜'. 讜讗"讻 诇住"讚 讚谞讬诇祝 讚砖谉 讜专讙诇 讞讬讬讘 讙诐 讘专"讛 诇讗 讬讛讬讛 讛讚讬谉 讻诇诇 讚住讙讬 讘砖诪讬专讛 驻讞讜转讛 讜讙诐 诇讝讛 谞诇诪讜讚 诪拽专谉 讻谞"诇. 诪砖讗"讻 诇诪住拽谞讗:





砖注专讬 转讜专转 讘讘诇

(谞讛 讘 转讜住驻讜转) 讚"讛 讛讗 讻住讛讜 讜讻讜' 讜讗驻讜转讞 讜讗讻讜专讛 拽讗讬 讘砖讜讛.鈥斪炞┳炞� 诪讚讘专讬讛诐, 砖讗诐 诪爪讗 讗转 讛讘讜专 诪讻讜住讛 讘讻讬住讜讬 砖讗讬谞讜 讻专讗讜讬 讜讙讬诇讛讜 讜砖讜讘 讻讬住讛讜 讘讗讜转讜 讻讬住讜讬 砖讛讜讗 讞讬讬讘. 讜讻注谞讬谉 砖砖谞讬谞讜 (诇注讬诇 谞讘 讗) 讘讻讜专讛 讘讜专, 砖讗诐 诇讗 讻讬住讛讜 讻专讗讜讬 讞讬讬讘, 讜讝讛 诇讗 诪住转讘专 讻诇诇, 讚诪讛 注砖讛 讝讛 砖讬讛讗 讞讬讬讘. 讜讛讬讛 谞专讗讛 讚讗祝 讗诐 讙讬诇讛讜 讜砖讜讘 诇讗 讞讝专 讜讻讬住讛 讗讜转讜 砖讛讜讗 驻讟讜专, 诪讗讞专 砖诇讗 讛讬讛 诪讻讜住讛 讗诇讗 讘讻讬住讜讬 砖讗讬谞讜 讻专讗讜讬, 讜讛专讗砖讜谉 砖讻讬住讛讜 转讞诇讛 讘讗讜转讜 讻讬住讜讬 讛讜讗 讛诪转讞讬讬讘 讘讝讛.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

诪砖谞讛. 讛讻讜谞住 爪讗谉 诇讚讬专 讜谞注诇 讘驻谞讬讛 讻专讗讜讬 讜讬爪讗讛 讜讛讝讬拽讛 驻讟讜专. 讜讘讙诪专讗 诪讘讜讗专 讜讝"诇 讗讬讝讛讜 讻专讗讜讬 讻讜' 讚诇转 砖讬讻讜诇讛 诇注诪讜讚 讘专讜讞 诪爪讜讬讛 讝讛讜 讻专讗讜讬 讻讜' 讗"专 诪谞讬 讘专 驻讟讬砖 诪讗谉 转谞讗 诪讜注讚 讚住讙讬 诇讬讛 讘砖诪讬专讛 驻讞讜转讛 专"讬 讛讬讗 讻讜' 讗驻讬诇讜 转讬诪讗 专"诪 砖讗谞讬 砖谉 讜专讙诇 讚讛转讜专讛 诪讬注讟讛 讘砖诪讬专转谉 讻讜' 讚' 讚讘专讬诐 讛转讜专讛 诪讬注讟讛 讘砖诪讬专转谉 讜讗诇讜 讛谉 讘讜专 讜讗砖 砖谉 讜专讙诇 讘讜专 讚讻转讬讘 讻讜' 讗砖 讚讻转讬讘 讻讜' 讛诪讘注讬专 讗转 讛讘注专讛 注讚 讚注讘讬讚 讻注讬谉 诪讘注讬专, 砖谉 讚讻转讬讘 讜讘注专 讘砖讚讛 讗讞专 注讚 讚注讘讬讚 讻注讬谉 讜讘注专, 专讙诇 讚讻转讬讘 讜砖诇讞 注讚 讚注讘讬讚 讻注讬谉 讜砖诇讞 注讻"诇.
讬砖 诇讞拽讜专 讘讞讬讜讘 讛讘注诇讬诐 讘砖诪讬专转 谞讝拽讬讛诐 讜讞讜讘转诐 诇砖诇诐 讚诪讬诐 讻砖诇讗 砖诪专讜诐 讻专讗讜讬 - 讗诐 讞讬讬讘讬诐 诇砖诇诐 诪砖讜诐 砖注"驻 讚讬谉 谞讞砖讘讬诐 讻讗讬诇讜 讛诐 注爪诪诐 讛讝讬拽讜 讘拽讜诐 讜注砖讛, 讗讜 砖诪砖诇诪讬诐 诪砖讜诐 诪诪讜谞诐 砖讛讝讬拽 讜讛讘注诇讬诐 讞讬讬讘讬诐 诪讚讬谉 砖讘 讜讗诇 转注砖讛.
讚讘专 讝讛 谞转讘讗专 讘驻专砖"讬 诇诪注诇讛 (讚祝 讟: 讚"讛 砖讞讘转讬) 讜讝"诇 砖讞讘转讬 讘砖诪讬专转讜, 砖谞转讞讬讬讘转讬 诇砖讜诪专讜; 讛讻砖专转讬 讗转 谞讝拽讜, 讻诇讜诪专 讗诐 讛讝讬拽 讛讻砖专转讬 讜讝讬诪谞转讬 讗讜转讜 讛讬讝拽 砖诇讗 砖诪专转讬讜 讬驻讛 讻讜' 注讻"诇. 讛专讬 砖诇讚注转 专砖"讬 讗诐 讛讘注诇讬诐 诇讗 砖诪专讜 讻专讗讜讬 讚讬谞诐 讻讗讬诇讜 讛讘注诇讬诐 注爪诪诐 讛讝讬拽讜 讘拽讜诐 讜注砖讛.1
讜讬转讻谉 砖讘讻讱 诪讜住讘专 讛讛讘讚诇 讘讬谉 讚讬谉 砖诪讬专讛 驻讞讜转讛 诇讚讬谉 砖诪讬专讛 诪注讜诇讛, 讜诪讚讜讬讬拽 讛讜讗 讘讚专砖讜转 讛讙诪专讗 讗诇讬讘讗 讚专"诪 砖讗砖 砖谉 讜专讙诇 讞讬讬讘讬诐 讘砖诪讬专讛 驻讞讜转讛 砖讻谉 爪专讬讻讬诐 讘讗砖 讻注讬谉 诪讘注讬专, 讘砖谉 讻注讬谉 讜讘注专, 讜讘专讙诇 讻注讬谉 讜砖诇讞. 讘讬讗讜专 讛讚专砖讜转 砖讘讙' 讛诪讝讬拽讬诐 讛讗诇讛 讚专讜砖 砖讗讬 - 讛砖诪讬专讛 转讞砖讘 讻讗讬诇讜 讛讘注诇讬诐 讛讝讬拽讜 讘拽讜诐 讜注砖讛, 讜诇讻谉 砖讬注讜专 讛砖诪讬专讛 讛讜讗 砖诪讬专讛 驻讞讜转讛 讜诇讗 砖诪讬专讛 诪注讜诇讛.
专砖"讬 讚"讛 讛讻讜谞住 驻讟讜专. 讝"诇 讚讛讗 谞讟专讛 讜诪讗讬 讛讜讛 诇讬讛 诇诪注讘讚 注讻"诇. 讚讘专讬 专砖"讬 转诪讜讛讬诐 砖讛专讬 砖诪专 砖诪讬专讛 驻讞讜转讛 讜诇讗 砖诪专 砖诪讬专讛 诪注讜诇讛 讜讘讻谉 诇诪讛 诇讗 谞讗诪专 砖讛讬讛 诇讜 诇砖诪专 砖诪讬专讛 诪注讜诇讛.
讜谞专讗讛 砖讘讚讬谉 砖诪讬专转 讛谞讝拽讬谉 讬砖 诇讞拽讜专 - 讗诐 拽讬讜诐 砖诪讬专讛 讞诇 诪讚讬谉 驻讟讜专 转砖诇讜诪讬谉 讗讜 砖讞诇 讻诪驻拽讬注 讗转 讞诇讜转 讛砖诐 诪讝讬拽.2
讜谞专讗讛 砖谞讬转谉 诇转诇讜转 讗转 讛住驻拽 讛讝讛 讘讚专砖讜转 讛讙诪专讗. 专' 诪讗讬专 诇诪讚 讗转 讛讚讬谉 讚砖诪讬专讛 驻讞讜转讛 讘讗砖 诪驻住讜拽 讛诪讘注讬专 讗转 讛讘注专讛 注讚 讚注讘讬讚 讻注讬谉 诪讘注讬专, 讘砖谉 诪讜讘注专 讘砖讚讛 讗讞专 注讚 讚注讘讬讚 讻注讬谉 讜讘注专, 讜讘专讙诇 诪讚讻转讬讘 讜砖诇讞 注讚 讚注讘讬讚 讻注讬谉 讜砖诇讞. 讚专砖讜转 讗诇讜 拽讜讘注讜转 讗转 注爪诐 讞诇讜转 讛砖诪讜转 砖诇 讛谞讝拽讬谉, 砖专拽 讻砖讗讬谞诐 砖诪讜专讬诐 讻专讗讜讬 谞讞砖讘讬诐 诇诪讝讬拽讬诐 讜讻砖砖诪讜专讬诐 讻专讗讜讬 讗讬谞诐 谞转驻住讬诐 讘讞诇讜转 砖诐 诪讝讬拽. 诪讗讬讚讱 讘诪讝讬拽 讚拽专谉 讗诇讬讘讗 讚专' 讬讛讜讚讛 讛讝拽讜拽 诇砖诪讬专讛 驻讞讜转讛 诪砖讜诐 讙讝讬讛"讻 讜诇讗 讬砖诪专谞讜 诇讬讻讗 讛驻拽注转 砖诐 诪讝讬拽 讗诇讗 驻讟讜专 诪转砖诇讜诪讬谉. 讗讱 诪诪讛 砖讻转讘讜 讘转讜住' (讚"讛 诪讗谉 转谞讗) 砖诇专"讬 诇讜诪讚讬诐 砖谉 讜专讙诇 诪拽专谉 诪砖讜诐 砖诇诪讚讬诐 住转讜诐 诪谉 讛诪驻讜专砖 讬讜爪讗 砖砖谉 讜专讙诇 讜拽专谉 砖讜讜讬诐 - 砖拽讬讜诐 讛砖诪讬专讛 驻讜讟专诐 诪转砖诇讜诪讬谉, 讗讘诇 诇讗 讛讜驻拽注 讛砖诐 诪讝讬拽.
讜讛谞讛 讛转讜住' (讚"讛 谞驻专爪讛 讘诇讬诇讛) 讛讘讬讗讜 砖转讬 讚讬注讜转 讘谞讜讙注 诇谞讜讚注 诇讜 砖谞驻专爪讛 讘诇讬诇讛 讗诐 讞讬讬讘 "诇讟专讜讞 讬讜转专 诪讚讗讬 诇讞讝讜专 讗讞专讬讛 讘讗驻讬诇讛". 讜谞专讗讛 砖讗诐 讞诇讛 讛砖诪讬专讛 讻驻讜讟专 砖诇 讛转砖诇讜诪讬谉 讬转讻谉 砖讗驻讬' 谞诪谞注 注拽讘 讟专讞讗 讬转专讛 讞诇 驻讟讜专 转砖诇讜诪讬谉 诪讗讞专 砖讛砖转讚诇 诇砖讜诪专讜 讻专讗讜讬. 诪讗讬讚讱 讗诐 砖诪讬专讛 讻专讗讜讬 诪驻拽讬注讛 讗转 讞诇讜转 讛砖诐 讚诪讝讬拽 诪住转讘专 砖讟注诐 讟专讞讛 讬转专讛 讗讬谉 讘讻讞讜 诇讛驻拽讬注 讞诇讜转 砖诐 诪讝讬拽 讜讞讬讬讘 诇砖诇诐.
诇驻讬"讝 讬"诇 砖专砖"讬 住讜讘专 砖注"讬 砖诪讬专讛 驻讞讜转讛 讛讜驻拽注讛 讞诇讜转 砖诐 诪讝讬拽, 讜诇砖诐 讻讱 讻转讘 "诪讗讬 讛讜"诇 诇诪注讘讚", 诪讗讞专 砖讗讬谞讜 诪讝讬拽 讗讬谞讜 讞讬讬讘 诇砖讜诪专讜 讬讜转专, 讜讚讜"拽.
诇讗讜专 讝讛 诪讜住讘专转 讛砖拽诇讗 讜讟专讬讗 砖讘讙诪专讗 专' 诪谞讬 讘专 驻讟讬砖 住讘专 砖拽专谉 砖谉 讜专讙诇 砖讜讜讬诐 讘讚讬谉 砖诪讬专转诐, 讜讘诪住拽谞转 讛讙诪专讗 讛讘讞讬谞讜 讗诇讬讘讗 讚专"诪 讘讬谉 拽专谉 诇讘讬谉 砖讗专 讛诪讝讬拽讬诐. 讜谞专讗讛 砖诇专' 诪谞讬 砖诪讬专讛 讞诇讛 讻驻讟讜专 转砖诇讜诪讬谉 讜诇讻谉 诇讚注转讜 讻诇 讛诪讝讬拽讬诐 砖讜讜讬诐. 讜讗讬诇讜 诇诪住拽谞讗 砖讗谞讬 拽专谉 诪砖讗专 讛诪讝讬拽讬诐 讻讬 讘砖讗专 讗专讘注转 讛诪讝讬拽讬诐 (讘讜专 讗砖 砖谉 讜专讙诇) 诪驻拽讬注讛 讛砖诪讬专讛 讗转 讞诇讜转 讛砖诐 砖诇 诪讝讬拽 讜诇驻讬讻讱 住讙讬 讘砖诪讬专讛 驻讞讜转讛 讜讗讬诇讜 讘拽专谉 砖诪讬专讛 讗讬谞讛 讞诇讛 讗诇讗 讻驻讟讜专 转砖诇讜诪讬谉 讜讘讻谉 爪专讬讻讛 诇讛讬讜转 砖诪讬专讛 诪注讜诇讛.
讜讗诪谞诐 讛转讜住' (讚"讛 讛转讜专讛 诪讬注讟讛 讘砖诪讬专转诐) 讻转讘讜 讜讝"诇 讜讗注"讙 讚诇注讬诇 讻讜' 讜诇讗 驻专讻讬谞谉 砖讻谉 诪讬注讟讛 讘砖诪讬专转诐 诪砖讜诐 讚讗讬谉 砖讬讬讱 诇讛拽砖讜转 诪砖诪讬专讛 讗转砖诇讜诪讬谉 注讻"诇. 讘讬讗讜专 讚讘专讬讛诐: 讚讬谉 砖诪讬专讛 驻讞讜转讛 讘砖谉 讜专讙诇 讗讬谞讜 驻讟讜专 转砖诇讜诪讬谉 讗诇讗 讛驻拽注转 砖诐 诪讝讬拽 讜诇讻谉 讗讬谉 诇讛拽砖讜转 诪砖诪讬专讛 注诇 转砖诇讜诪讬谉. 讜讬转讻谉 砖讘讻讱 讞讜诇拽 讛转讬专讜抓 讛砖谞讬 讘转讜住' 砖谞讟讜 诪转讬专讜抓 讛专讗砖讜谉 讻讬 诇砖讬讟转讜 讙诐 讚讬谉 砖诪讬专讛 驻讞讜转讛 讘砖谉 讜专讙诇 讞诇 讻驻讟讜专 转砖诇讜诪讬谉.
转讜住' 讚"讛 讛讗 讻住讛讜 驻讟讜专. 讝"诇 讗"谞 讛砖讜讛 讛讻转讜讘 讛讻讜专讛 诇驻讜转讞 讜驻讜转讞 砖诪爪讗讜 诪讻讜住讛 讘讻讬住讜讬 讻注讬谉 砖诪讬专讛 驻讞讜转讛 诪住转诪讗 诇讗 讛讞诪讬专讛 注诇讬讜 诇讻住讜转讜 讘讻讬住讜讬 诪注讜诇讛 讬讜转专 诪谉 讛专讗砖讜谉 讻讜' 注讻"诇. 讻讚讬 诇注诪讜讚 注诇 讚讘专讬讛诐 注诇讬谞讜 诇讞拽讜专 讘讙讝讬讛"讻 砖讛驻讜转讞 讘讜专 讞讬讬讘 诇砖诇诐: 讗诐 讛讜讗 讞讬讬讘 诪砖讜诐 砖住讬诇拽 讗转 讛砖诪讬专讛 讗讜 砖谞讞砖讘 讻讗讬诇讜 注砖讛 讗转 讛讘讜专 讘讬讚讬诐.
讗诐 谞转驻讜住 砖驻转讬讞转 讛讘讜专 谞讞砖讘转 诇注砖讬讬转 讛诪讝讬拽 讘讬讚讬诐 讞讜讘转 讛驻讜转讞 诇砖讜诪专讜 砖诪讬专讛 诪注讜诇讛 讚讜诪讛 诇讻讜专讛 (诇驻讬 讛住"讚 砖讻诇 讻讜专讛 讘讜专 爪专讬讱 诇砖讜诪专讜 讘砖诪讬专讛 诪注讜诇讛). 诪讗讬讚讱 讗诐 讛驻讜转讞 讗讬谞讜 谞讞砖讘 诇注讜砖讛 讘讜专 讘讬讚讬诐 讗讱 讞讬讬讘 注"驻 讞讬讜讘 诪讬讜讞讚 砖诇 住讬诇讜拽 砖诪讬专讛 注诇讬讜 诇讛讞讝讬专 讗转 讛讘讜专 诇诪爪讘讜 诇驻谞讬 砖驻转讞讜. 讗诐 讛讘讜专 讛讬讛 砖诪讜专 讘转讞诇讛 讘砖诪讬专讛 驻讞讜转讛 讬讛讬讛 讞讬讬讘 讛驻讜转讞讜 诇讛讞讝讬专 讗转 讛砖诪讬专讛 讛驻讞讜转讛 砖住诇拽 讜讗讬谞讜 爪专讬讱 诇砖讜诪专讜 讘砖诪讬专讛 诪注讜诇讛. 讜讚讜诪讛 砖砖讗专 讛转讬专讜爪讬诐 砖讘转讜住' 谞讟讜 诪转讬专讜抓 讝讛 讻讬 诇讚注转诐 讛驻讜转讞 谞讞砖讘 诇讻讜专讛 讜讻讗讬诇讜 注砖讛 讗转 讛讘讜专 讘讬讚讬诐.3
讙诪'. 讗讬诇讬诪讗 讘讻讜转诇 讘专讬讗 讻讜' 讗诇讗 讘讻讜转诇 专注讜注. 讘讘讬讗讜专 讛住讜讙讬讗 专讘讜 砖讬讟讜转 讛专讗砖讜谞讬诐. 讬注讜讬讬谉 讘讛讙讛转 讛讙专"讗 注诇 讗转专. 专砖"讬 驻讬专砖 砖讛讘讛诪讛 讘专讞讛 讜谞讗讘讚讛. 讜讘讬讗专 讛讙诪专讗 砖讘讻讜转诇 讘专讬讗 讞讬讬讘 讘讚讬谞讬 讗讚诐 诇砖诇诐 注讘讜专 讛讻讜转诇 讜诇讗 注诇 讛讘讛诪讛, 讜讘讻讜转诇 专注讜注 驻讟讜专 注诇 讛讻讜转诇 讘讚讬谞讬 讗讚诐. 讗讱 讘转讜住' 讘住谞讛讚专讬谉 (讚祝 注讝. 讚"讛 讘谞讝拽讬谉) 诪爪讜讬讛 讚讬注讛 砖讛驻讜专抓 讻讜转诇 讘专讬讗 讞讬讬讘 讘讚讬谞讬 讗讚诐 讗祝 注讘讜专 讗讘讬讚转 讛讘讛诪讛. 讜诇砖讬讟转 讛专诪讘"诐 讞讬讬讘 讘讚讬谞讬 讗讚诐 讙诐 注诇 谞讝拽讬 讛讘讛诪讛 讜讻驻讬 砖拽讘注 讘驻"讚 诪讛诇' 谞讝拽讬 诪诪讜谉 (讛诇"讘) 讜讝"诇 讛驻讜专抓 讙讚专 诇驻谞讬 讘讛诪转 讞讘讬专讜 讜讬爪讗转 讜讛讝讬拽讛 讗诐 讛讬讛 讙讚专 讞讝拽 讜讘专讬讗 讞讬讬讘 讜讗诐 讛讬讛 讻讜转诇 专注讜注 驻讟讜专 讘讚讬谞讬 讗讚诐 讜讞讬讬讘 讘讚讬谞讬 砖诪讬诐 注讻"诇. 讜讛转讜住' 讻讗谉 (讚"讛 讗讬诇讬诪讗) 讛住讘讬专讜 讚讘讻讜转诇 专注讜注 讞讬讬讘 讘讚讬谞讬 砖诪讬诐 诇讗 注诇 讛讻讜转诇 讗诇讗 注诇 讛讘讛诪讛.
讗) 讘诪讙讚诇 注讜讝 讛讜讘讗讛 转砖讜讘转 讛专诪讘"诐 诇讞讻诪讬 诇讜谞讬"诇 砖讛专诪讘"诐 讚讞讛 驻讬专讜砖 讬转专 讛专讗砖讜谞讬诐 讻讬 讛驻讜专抓 讻讜转诇 专注讜注 诇诪讛 讬驻讟专 讘讚讬谞讬 讗讚诐 讜讝"诇 讗诐 注诇 讛讻讜转诇 讗诪专 讜讻讬 驻讜专抓 讙讚专 专注讜注 诇诪讛 驻讟讜专 诪讚讬谞讬 讗讚诐 讜讻讬 讬注诇讛 注诇 诇讘 讗讚诐 讘注讜诇诐 砖讛砖讜讘专 讻诇讬 砖诇诐 讞讬讬讘 讜讛砖讜讘专 讻诇讬 专注讜注 驻讟讜专. 讗诇讗 讻讱 讛讚讬谉 讛砖讜讘专 讻诇讬 砖诇诐 讜讞讝拽 诪砖诇诐 讚诪讬 砖诇诐 讜讛砖讜讘专 讻诇讬 专注讜注 诪砖诇诐 讚诪讬 专注讜注 讜讻谉 讛住讜转专 讻讜转诇 讞讘讬专讜. 讜讗诐 讗讻讜转诇 拽讗诪专 诪砖诇诐 讚诪讬 讛讻讜转诇 砖讛驻住讬讚 讘讬谉 砖诇诐 讘讬谉 专注讜注 讜讞讬讬讘 讘讚讬谞讬 讗讚诐. 讜讗"转 讻讜转诇 讝讛 讛专注讜注 注讜诪讚 诇住转讬专讛 讛讜讗 讜诪爪讜讛 拽讗 注讘讬讚 讗诪讗讬 讞讬讬讘 讘讚讬谞讬 砖诪讬诐 讻讜' 注讻"诇.
讗诪谞诐 讘砖讬讟讛 讛讘讬讗 转讬专讜抓 讛诪讗讬专讬 诇驻讬专讻转 讛专诪讘"诐 讜讝"诇 谞"诇 讛讜讗讬诇 讜诪"诪 诪转讻讜讜谉 讛讜讗 诇讛讝讬拽 讜诇讗 诇诪爪讜讛 讞讬讬讘 讘讚讬谞讬 砖诪讬诐 讻讜' 注讻"诇, 砖诪讗讞专 砖诇讗 讛转讻讜讬谉 诇诪爪讜讛 讞讬讬讘 讘讚讬谞讬 砖诪讬诐.
讜谞专讗讛 砖讬砖 诇讞拽讜专 讘讚讬谉 讚' 讚讘专讬诐 讚专' 讬讛讜砖注 砖驻讟讜专讬诐 讘讚讬谞讬 讗讚诐 讜讞讬讬讘讬诐 讘讚讬谞讬 砖诪讬诐 讗诐 讞讬讜讘诐 讘讚讬谞讬 砖诪讬诐 讛讜讗 讞诇讜转 讞讬讜讘 诪诪讜谉 讗讜 讞诇讜转 讚讬谉 讗讬住讜专. 谞"诪 转讛讬讛 诇讻诪讛 注谞讬讬谞讬诐, 讻讙讜谉 诇转驻讬住讛. 注讬讬谉 讘驻专砖"讬 诇诪住' 讘"诪 (讚祝 爪讗.) 讚"讛 专讘讗 讻讜' 砖诇砖讬讟转 诪讜专讜 讛讝拽谉 砖诇 专砖"讬 转驻讬住讛 诪讜注诇转 讘讞讬讜讘 拽诇讘讚"诪 砖讻谉 讞讬讬讘 诇爪讗转 讬讚讬 砖诪讬诐, 讚讛讬讬谞讜 砖讞诇 讞讬讜讘 诪诪讜谉 讗讱 讗讬谉 讘"讚 讙讜讘讬诐 讗讜转讜. 注讜讚 谞"诪 讚诇讙讘讬 拽诇讘讚"诪 讞诇 讞讬讜讘 诪诪讜谉 谞诪爪讗 诇讙讘讬 拽谞讬谉 讻住祝 讜讻诪讘讜讗专 讘讙诪' 诇拽诪谉 (讚祝 注:).4 讜诪住转讘专 讚讗诇讬讘讗 讚专砖"讬 讜讛诪讗讬专讬 砖讛驻讜专抓 讻讜转诇 专注讜注 讞讬讬讘 讘讚讬谞讬 砖诪讬诐 诪砖讜诐 砖诇讗 讛转讻讜讜谉 诇诪爪讜讛 砖讗讬谞讜 讞讬讜讘 诪诪讜谉 讗诇讗 讞诇讜转 讗讬住讜专 讙专讬讚讗. 砖讛专讬 诪爪讜转 "讜诇讗 转砖讬诐 讚诪讬诐 讘讘讬转讱" 诪讞讬讬讘转 诇住转讜专 讗转 讛讻讜转诇. 讜诇驻讬' 诇讗 讬转讻谉 诇拽专讜讗 诇住转讬专讛 讝讜 讘砖诐 诪注砖讛 诪讝讬拽, 讜讗"讗 砖讬讞讜诇 讘讛 讞讬讜讘 诪诪讜谉. 讘专诐 诪讗讞专 砖诇讗 讛转讻讜讜谉 诇诪爪讜讛 讗诇讗 诇讛讝讬拽 注讘专 讘注讘讬专讛 - 讜讝讛讜 讙讜驻讜 讛讞讬讜讘 砖诇讜 讘讚讬谞讬 砖诪讬诐. 讚讜诪讛 讛讜讗 诇讗讬住讜专 讛诪讜讝讻专 讘诪住' 谞讝讬专 (讻讙.) 讘诪讬 砖讛转讻讜讜谉 砖讬注诇讛 讘讬讚讜 讘砖专 讞讝讬专 讜注诇讛 讘讬讚讜 讘砖专 讟诇讛 讚讟注讜谉 讻驻专讛 注"驻 讛驻住讜拽 讜讛' 讬住诇讞 诇讛, 注讬讬"砖. 讙诐 讻讗谉 讛讜讗 讛转讻讜讜谉 诇讛讝讬拽 讘讗讬住讜专 讜诇讗 诇拽讬讬诐 诪爪讜讛, 讜讻讜讜谞转 讗讬住讜专 诪讛讜讜讛 讗讬住讜专 - 讜讝讛讜 讞讬讜讘讜 讘讬讚讬 砖诪讬诐.
讘) 砖讬讟转 讛转讜住' 讘住讜讙讬讬谉 (讚"讛 讗讬诇讬诪讗) 砖讘讻讜转诇 专注讜注 讗讬谞讜 讞讬讬讘 讘讚讬谞讬 砖诪讬诐 注诇 讛讻讜转诇 讗诇讗 注诇 讛讘讛诪讛 砖谞讗讘讚讛. 讜注诇讬谞讜 诇讬讬砖讘 讚讗诐 诪爪讜转 讛住转讬专讛 讛转讬专讛 讗转 住转讬专转 讛讻讜转诇 诇诪讛 讬转讞讬讬讘 讘讬讚讬 砖诪讬诐 注诇 讗讘讬讚转 讛讘讛诪讛. 讜诪住转讘专 砖讞讬讜讘 讝讛 讘讬讚讬 砖诪讬诐 注讘讜专 讗讘讬讚转 讛讘讛诪讛 诪讬讜住讚 讘住讜讙讬讜转 诇拽诪谉 (讚祝 住: 讜讘讚祝 拽讬讝 讘) 砖讗住讜专 诇讛爪讬诇 注爪诪讜 讘诪诪讜谉 讞讘讬专讜. 讜讛注诇讜 讛转讜住' (讚祝 住: 讚"讛 诪讛讜) 砖讘讜讚讗讬 专砖讗讬 诇讛爪讬诇 注爪诪讜 讘诪诪讜谉 讞讘讬专讜 诪砖讜诐 讛爪诇转 谞驻砖讜转 讗讜诇诐 讗诐 注砖讛 讻谉 讞讬讬讘 诇砖诇诐.5 诪砖讜"讛 讘谞讬讚讜谉 讚讬讚谉 讞诇 讞讬讜讘 讛诪诪讜谉 注讘讜专 讗讘讬讚转 讛讘讛诪讛 讻讬 诪爪讜转 讛讛爪诇讛 讛诪转专转 驻专讬爪转 讛讻讜转诇 讗讬谞讛 诪驻拽注转 讗转 讞讬讜讘 讛谞讝拽 诪讞诪转 讛讘讛诪讛. (讜讝讛 砖讗讬谞讜 讞讬讬讘 注诇 讛讘讛诪讛 讘讚讬谞讬 讗讚诐 诪砖讜诐 砖讙专诪讗 驻讟讜专 讘讚讬谞讬 讗讚诐, 讗讱 讘讻诇 讝讗转 讞讬讬讘 讘讚讬谞讬 砖诪讬诐). 诇讗讜专 讛讗诪讜专 注讜诇讛 砖讛讞讬讜讘 讘讚讬谞讬 砖诪讬诐 诪讞诪转 讛讘讛诪讛 讗讬谞讜 讞诇讜转 讚讬谉 讗讬住讜专, 砖讛专讬 诪爪讜转 讛讛爪诇讛 诪转专转 讗转 讛讗讬住讜专, 讗诇讗 砖讛讜讗 讞诇讜转 讞讬讜讘 诪诪讜谉.
讙) 讬转讻谉 砖讛讛讬转专 诇住转讜专 讻讜转诇 专注讜注 讜驻讟讜专 讛转砖诇讜诪讬谉 谞讜讘注 诪谉 讛讙诪' 诇注讬诇 (讟讜:) "诪砖诪转讬谞谉 诇讬讛 注讚 讚诪住诇拽 讛讝讬拽讗 诪讚专' 谞转谉" 注"驻 讛讗讬住讜专 讚"讜诇讗 转砖讬诐 讚诪讬诐 讘讘讬转讱". 注讜讚 讬"诇 砖讛讜讗 诪讚讬谉 住讬诇讜拽 专讜讚祝, 讜讘讛转讗诐 诇诪讛 砖驻住拽 讛专诪讘"诐 讘驻"讞 诪讛诇' 讞讜讘诇 (讛诇讟"讜) 讝"诇 住驻讬谞讛 砖讞砖讘讛 诇讛砖讘专 诪讻讜讘讚 讛诪砖讜讬 讜注诪讚 讗' 诪讛谉 讜讛拽诇 诪诪砖讗讛 讜讛砖诇讬讱 讘讬诐 驻讟讜专 砖讛诪砖讗 砖讘讛 讻诪讜 专讜讚祝 讗讞专讬讛诐 诇讛专讙诐 讜诪爪讜讛 专讘讛 注砖讛 砖讛砖诇讬讱 讜讛讜砖讬注诐 注讻"诇. 诇专诪讘"诐 讗祝 诪诪讜谉 谞转驻住 讘讞诇讜转 砖诐 专讜讚祝 讜诪爪讜讛 诇住诇拽讜 讜驻讟讜专 诪诇砖诇诐 注诇 谞讝拽讜.6
讚) 讜诪讛 砖讻转讘讜 讛转讜住' 讻讗谉 (住讜祝 讚"讛 讗讬诇讬诪讗 讻讜') 讝"诇 讗"谞 讻诇讜诪专 诇诪住转专 讜诇诪讬驻诇 拽讗讬 注讻"诇, 爪专讬讱 讘讬讗讜专. 讜谞专讗讛 讚讛谞讛 讘讚讬谞讗 讚讙专诪讬 讬砖 专讗砖讜谞讬诐 (注讬讬谉 讘专讗"砖 诇拽诪谉 驻"讟 讗讜转 讬"讙) 讛住讜讘专讬诐 砖谞拽专讗 讙专诪讬 讚讜拽讗 讗诐 讘专讬 讛讝讬拽讗. 诇驻讬讻讱 诇砖讬讟转诐 讘讻讜转诇 讘专讬讗, 砖驻专讬爪转讛 讘讜讚讗讬 讙专诪讛 诇讗讘讬讚转 讛讘讛诪讛 讞讬讬讘 诇砖诇诐 讘讚讬谞讬 讗讚诐 诪讚讬谞讗 讚讙专诪讬. 诪讗讬讚讱 驻专讬爪转 讻讜转诇 专注讜注 讗讬谞讛 讘讙讚专 讘专讬 讛讝讬拽讗 砖讛专讬 讗祝 讘诇讬 驻专讬爪转 讛讻讜转诇 讛讬转讛 讗驻砖专讜转 砖讛讘讛诪讛 转诇讱 诇讗讬讘讜讚 讘注爪诪讛. 讜讛讜讗讬诇 讜诇讗 讘专讬 讛讝讬拽讗 诇讗 讞诇 讞讬讜讘 讘讬讚讬 讗讚诐 专拽 讘讬讚讬 砖诪讬诐.
讚讜诪讛 砖讛讛驻专砖 讘讬谉 讛讞讬讜讘 砖讘讬讚讬 讗讚诐 诇讘讬谉 讛讞讬讜讘 砖讘讬讚讬 砖诪讬诐 讛讜讗 砖讙专诪讬 诪讞讬讬讘 讘讬讚讬 讗讚诐 诇驻讬 砖谞讞砖讘 讻讗讬诇讜 注砖讛 讛谞讝拽 讘讬讚讬讜 诪诪砖, 讜讻讚讬 砖讬讞砖讘 讻注讜砖讛 诪注砖讛 诪讝讬拽 讘讬讚讬诐 爪"诇 讘专讬 讛讝讬拽讗. 讛诪讞讬讬讘 讘讬讚讬 砖诪讬诐 诇注讜诪转 讝讗转 讛讜讗 讙专诐 讛谞讝拽 讘注诇诪讗 讜讗讬谉 讛讻专讞 砖讬讞砖讘 讻讗讬诇讜 讛讝讬拽 讘讬讚讬诐 诪诪砖 讜诇驻讬讻讱 讞讬讬讘 讗驻讬诇讜 诇讗 讘专讬 讛讝讬拽讗.
讜谞专讗讛 砖讘讻讱 讙诐 诪讜住讘专转 诪讞诇讜拽转 讛专讗砖讜谞讬诐 (注讬讬谉 讘拽讜谞讟专住 讛讙专诪讬 诇专诪讘"谉) 讘谞讜讙注 诇砖讜专 砖讛讝讬拽 讘讙专诪讬 讗诐 讞讬讬讘 讗讜 驻讟讜专. 讗诐 讙专诪讬 谞讞砖讘 诇诪注砖讛 诪讝讬拽 诪诪砖 讗祝 砖讜专 砖讛讝讬拽 讘讙专诪讬 讞讬讬讘. 讗讜诇诐 讗诐 谞谞拽讜讟 砖讙专诪讬 讗讬谞讜 讻诪注砖讛 诪讝讬拽 诪诪砖 讗诇讗 砖诪讞讬讬讘 诪讚讬谉 讙专诪转 讛驻住讚 讚注诇诪讗 诪住转讘专 砖砖讜专 砖讛讝讬拽 讘讚专讱 讙专诪讬 驻讟讜专 讻讬 砖讜专 讗讬谞讜 诪讞讬讬讘 注拽讘 讙专诪转 讛驻住讚 讚注诇诪讗 讗诇讗 讚讜拽讗 讻砖注砖讛 诪注砖讛 诪讝讬拽 诪诪砖.7
讜谞专讗讛 砖讘讻讱 讙诐 诪讘讜讗专转 讛诪讞诇讜拽转 讚诇注讬诇 (讚祝 讻讜: 讘转讜住' 讚"讛 拽讚诐 讻讜') 讘讝专拽 讻诇讬 诪专讗砖 讛讙讙 讜讛讬讜 转讞转讬讜 讻专讬诐 讗讜 讻住转讜转 讜讘讗 讗讞专 讜住诇拽谉 砖诇专讬"祝 讞讬讬讘 诪讚讬谞讗 讚讙专诪讬 讜诇专"讬 驻讟讜专. 讗诇讬讘讗 讚专讬"祝 讛诪讞讬讬讘 讛讜讗 讙专诪转 讛驻住讚 讜诇讻谉 诪讞讬讬讘 讘讻讞 讗讞专. 讜讗讬诇讜 诇专"讬 讛诪讞讬讬讘 讚讙专诪讬 讛讜讗 注砖讬讬转 讛诪注砖讛 讘讬讚讬诐 讜讘讻讞 讗讞专 诇讗 讘讬爪注 讗转 诪注砖讛 讛诪讝讬拽 讘讬讚讬诐. 诇驻讬"讝 诇讚注转 讛专"讬 砖讜专祝 砖讟专 讞讬讬讘 诇驻讬 砖注砖讛 诪注砖讛 诪讝讬拽 讘讬讚讬诐 讜诪讚讬谞讗 讚讙专诪讬 谞讞砖讘 讛砖讟专 诇讞驻爪讗 砖诇 诪诪讜谉.8 讛专讬"祝 诇注讜诪转讜 住讜讘专 砖砖讜专祝 讗转 讛砖讟专 讞讬讬讘 诪砖讜诐 砖讙专诐 讛驻住讚 讘讻讱 砖诪谞注 讗转 讙讘讬讬转 讛讞讜讘 讜讻诪讜"讻 讻诇 讙专诪转 讛驻住讚 诪讞讬讬讘转.9
讛) 讗诪谞诐 讛转讜住' 讘住谞讛讚专讬谉 砖诐 讻转讘讜 砖讞讬讬讘 讘讚讬谞讬 砖诪讬诐 注诇 讛讻讜转诇 讛专注讜注 讜讝"诇 讗"谞 讞讬讬讘 拽讗讬 谞诪讬 讗讻讜转诇 砖谞讛谞讛 讛讜讗 讘讛 注讚 砖讬讝讚诪谞讜 诇讜 驻讜注诇讬诐 诇转拽谉 注讻"诇. 讜注讜诇讛 拽讜砖讬转 讛专诪讘"诐 讘转砖讜讘讜转讬讜 诪讚讜注 驻讟讜专 讘讚讬谞讬 讗讚诐 讗讟讜 讛诪讝讬拽 讻诇讬 专注讜注 讬驻讟专 讘讚讬谞讬 讗讚诐.
讜谞专讗讛 砖诇转讜住驻讜转 诪讚讜讘专 讘讗讜驻谉 砖讛讻讜转诇 讗讬谞讜 砖讜讜讛 诪诪讜谉 讘砖讜拽 讻讬 讗讬谉 砖诐 诪讬 砖讬专爪讛 诇拽谞讜转讜. 讗讱 讻诇 讝诪谉 砖讬注诪讜讚, 讛讘注诇讬诐 诪拽讘诇讬诐 讛谞讗讛 诪诪谞讜. 讜讘讝讛 讞诇讜拽讬诐 讛转讜住' 注诇 转砖讜讘转 讛专诪讘"诐. 诇转讜住' 讛驻讜专抓 驻讟讜专 诪诇砖诇诐 砖讛专讬 讛讻讜转诇 讗讬谞讜 砖讜讛 讚诪讬诐 讘砖讜拽. 讜讗讬诇讜 讛专诪讘"诐 住讜讘专 砖讞讬讬讘 诇砖诇诐 讘注讚 诪谞讬注转 讛谞讗转 讛讘注诇讬诐 诇诪专讜转 砖诇讗 讛驻住讬讚讜 讚诪讬诐 讘砖讜拽.10
讘.
驻住拽 讛专诪讘"诐 讘驻"讚 诪讛诇' 谞讝拽讬 诪诪讜谉 (讛诇"讘) 讝"诇 讛驻讜专抓 讙讚专 诇驻谞讬 讘讛诪转 讞讘讬专讜 讜讬爪讗讛 讜讛讝讬拽讛, 讗诐 讛讬讛 讙讚专 讞讝拽 讜讘专讬讗 讞讬讬讘, 讜讗诐 讛讬讛 讻讜转诇 专注讜注 驻讟讜专 讘讚讬谞讬 讗讚诐 讜讞讬讬讘 讘讚讬谞讬 砖诪讬诐 注讻"诇. 诇专诪讘"诐 住讬诇讜拽 砖诪讬专转 砖讜专 讛诪讝讬拽 诪讞讬讬讘 讗转 讛诪住诇拽 讻讘注诇 讛诪讝讬拽. 住讬诪讜讻讬谉 诇讻讱 诪诪讛 砖讛讜讘讗 讛讚讬谉 讛讝讛 讘讛诇讻讜转 谞讝拽讬 诪诪讜谉 讜诇讗 讘讛诇讻讜转 讞讜讘诇 讜诪讝讬拽, 讜诪讜讻讞 砖诪讞讬讬讘 讗转 讛诪住诇拽 诪讚讬谉 谞讝拽讬 诪诪讜谉. 讬讜爪讗 砖诇专诪讘"诐 砖讜专 讚讜诪讛 诇讘讜专, 讻砖诐 砖讛驻讜转讞 讗转 讛讘讜专 讞讬讬讘 诪砖讜诐 砖住讬诇拽 讗转 砖诪讬专转 讛讘讜专 讛"讛 讛诪住诇拽 讗转 讛砖诪讬专讛 注诇 讛砖讜专 讞讬讬讘 讻讬 讘讻讱 谞注砖讛 讘注诇 讛砖讜专 讛诪讝讬拽.
讜讛谞讛 注讬讬谉 讘砖讬注讜专讬诐 诇专讬砖 驻' 讛诪谞讬讞 砖讘讘讜专 诪爪讜讬讬诐 砖谞讬 诪讞讬讬讘讬诐 讚讘注诇 讛诪讝讬拽: 讗) 注砖讬讬转 讛讘讜专; 讘) 诪诪讜谞讜. 讜讻谉 讘住讜讙讬转 讗砖讜 诪砖讜诐 讞爪讬讜 讜讗砖讜 诪砖讜诐 诪诪讜谞讜 (讚祝 讻讘. - 讻讙 讗) 讜讘砖讬注讜专讬诐 砖诐 讚谞谞讜 讗诐 讛诪讞讬讬讘 讚讗砖 讛讜讗 注砖讬讬转 讛讗砖 讗讜 诪诪讜谞讜 讜谞转讘讗专 讘转讜住' (讚祝 讻讘. 讚"讛 讗砖讜 诪砖讜诐 诪诪讜谞讜) 讚诇讻"注 讬砖 诪讞讬讬讘 砖诇 注砖讬讬转 讛诪讝讬拽 讚讗砖. 讗讱 讘讗砖专 诇砖讜专 谞讞诇拽讜 讛专讗砖讜谞讬诐. 诇砖讬讟转 讛专诪讘"诐 诇驻谞讬谞讜 讗祝 讘砖讜专 讬砖 诪讞讬讬讘 讚注砖讬讬转 讛诪讝讬拽 - 讻讬 讛诪住诇拽 讗转 砖诪讬专转 讛砖讜专 谞讞砖讘 诇注讜砖讛 讗转 讛砖讜专 诇诪讝讬拽 讜讞讬讬讘 诪讚讬谉 讘注诇 讛诪讝讬拽 讚砖讜专. 注讬讬谉 诇拽诪谉 (讚祝 谞讜:) 讘住讜讙讬转 讛诪注诪讬讚 讘讛诪转 讞讘讬专讜 注诇 拽诪转 讞讘讬专讜. 讛专砖讘"讗 诪驻专砖 砖讞讬讬讘 诪讚讬谉 诪讝讬拽 讚讗砖 讜诇讗 诪砖讜诐 诪讝讬拽 讚砖讜专. 讜讗讬诇讜 讛转讜住' (砖诐 讚"讛 讛诪注诪讬讚) 住讜讘专讬诐 砖诪砖讜诐 砖注砖讛 讗转 讛砖讜专 诇诪讝讬拽 谞注砖讛 讘注诇 讛诪讝讬拽 讜讞讬讬讘 诪砖讜诐 砖谉 讜专讙诇. 讬讜爪讗 砖诇专砖讘"讗 讗讬谉 诪讞讬讬讘 讚注砖讬讬转 讛诪讝讬拽 讘砖讜专 讜讗讬诇讜 诇转讜住' 砖诐 讬砖 讘砖讜专 讛诪讞讬讬讘 砖诇 注砖讬讬转 讛诪讝讬拽. 讘专诐 讛转讜住' 诇注讬诇 (讚祝 讙: 讚"讛 讜诪诪讜谞讱) 讻' 讝"诇 诇讗讜 讚讜拽讗 讙讘讬 讘讜专 讚诇讗讜 诪诪讜谞讗 讛讜讗 讜讻谉 讙讘讬 讗砖 讚驻砖讬讟讗 讚讗诐 讛讚诇讬拽 讙讚讬砖讜 砖诇 讞讘讬专讜 讘讗砖 砖诇 讗讞专 讚讞讬讬讘 注讻"诇. 诪砖诪注 砖讘砖讜专 讬住讻讬诪讜 讛转讜住' 砖讚讜拽讗 诪诪讜谉 诪讞讬讬讘. 讬讜爪讗 讗讬驻讜讗 砖讛转讜住' 砖诐 讞诇讜拽讬诐 注诇 讛专诪讘"诐 讜讛转讜住' 讚诇讛诇谉 (讘讚祝 谞讜:) 讜诇讚注转诐 诇讬讻讗 讘砖讜专 讛诪讞讬讬讘 讚注砖讬讬转 讛诪讝讬拽 讗诇讗 砖诇 讘注诇 讛诪诪讜谉 讘诇讘讚.
1 注讬讬谉 讘砖讬注讜专讬诐 砖诐.
2 注讬讬谉 讘砖讬注讜专讬诐 诇注讬诇 讘注谞讬谉 砖讜专 讜讘讜专 砖诪住专讜 诇讞砖"讜 (讚祝 讟:).
3 专讘讬谞讜 讝爪"诇 讞拽专 讛讗诐 驻转讬讞讛 讞砖讜讘讛 讻诪讜 注砖讬讬讛 讘讬讚讬诐 讗讜 诇讗. 讜诇讻讗讜专讛 讝讜 转诇讜讬' 讘讞拽讬专转 专讘讬谞讜 讝爪"诇 讚诇注讬诇 讛讗诐 砖诪讬专讛 诪驻拽讬注讛 砖诐 讛诪讝讬拽 诪讛讞驻爪讗 讚讗"讻 讘讚讬谉 讛讜讗 砖转讞砖讘 讛驻转讬讞讛 讻注砖讬讬讛 讘讬讚讬诐. 讗讱 转讜住' 讻讗谉 住讜讘专讬诐 砖讘讜专 爪专讬讱 砖诪讬专讛 诪注讜诇讛 讜讘讻谉 砖诪讬专讛 驻讞讜转讛 讗讬谞讛 诪驻拽讬注讛 讗转 砖诐 讛诪讝讬拽, 讜讛驻讜转讞 讞讬讬讘 诪砖讜诐 砖讛讜住讬祝 注诇 讛讘讜专 讚讜诪讛 诇诪讬 砖讘讗 讜讻专讛 讜讛讜住讬祝 注诇 讛讘讜专.
讜讛谞讛 讘砖讜专 讛诪讝讬拽 专讗砖讜谞讬诐 讞讜诇拽讬诐 讛讗诐 住讬诇讜拽 砖诪讬专转 讛砖讜专 诪讞讬讬讘转. 讘诪砖谞转谞讜 讗讬转讗 砖驻专爪讜讛 诇住讟讬诐 驻讟讜专, 讜讞讝讬谞谉 讘驻砖讟讜转 砖住讬诇讜拽 砖诪讬专转 砖讜专 讗讬谞讛 诪讞讬讬讘转. 诪讗讬讚讱 讛专诪讘"诐 讘驻"讚 诪谞讝拽讬 诪诪讜谉 (讛诇"讘) 讻' 砖讛驻讜专抓 讙讚专 诇驻谞讬 讘讛诪转 讞讘讬专讜 讜讬爪讗讛 讜讛讝讬拽讛 讞讬讬讘. 讜讬转讻谉 诇转诇讜转 讙诐 讗转 讛诪讞诇讜拽转 讘讞拽讬专转 专讘讬谞讜 讝爪"诇 讜讚讜"拽.
4 注讬讬"砖 讘转讜住' 讚"讛 讗讬诇讜.
5 诪讻讗谉 专讗讬讬讛 诇诪讛 砖诪讜讘讗 讘转讞讬诇转 讛砖讬注讜专讬诐 讘砖诐 讛讙专"讞 讝爪"诇 砖讗讬谉 讞讬讜讘 转砖诇讜诪讬 诪讝讬拽 转诇讜讬讬诐 讘讗讬住讜专 谞讝拽 讜讗讬谞讜 讚讜诪讛 诪讝讬拽 诇讞讜讘诇. 讜谞专讗讛 讚讛讞讜讘诇 讘讞讘讬专讜 讻讚讬 诇讛爪讬诇 谞驻砖讜转 诇讗 讬砖诇诐 讗诇讬讘讗 讚讛讙专"讞 讝爪"诇 讻讬 讘诪拽讜诐 砖讗讬谉 讗讬住讜专 诇讞讘讜诇 讗讬谉 讞诇讜转 讚讬谉 注讜谞砖 讜拽谞住 砖诇 转砖诇讜诪讬 讞讘诇讛 砖诇讗 讻讚讬谉 诪讝讬拽 诪诪讜谉 讻讚讬 诇讛爪讬诇 讞讬讬讜 砖诪砖诇诐.
6 注讬讬谉 讘讛砖讙转 讛专讗讘"讚 砖诐. 诪讛专诪讘"诐 专讗讬讬讛 讚讚讬谉 专讜讚祝 讞诇 诪讚讬谉 讛爪诇讛 讜诇讗 诪讚讬谉 注讜谞砖 砖讛专讬 讛诪砖讜讬 讗讬谞讜 讘专 注讜谞砖. 注讬讬谉 讘讞讬讚讜砖讬 讛讙专"讞 讝爪"诇 注诇 讛专诪讘"诐 (驻"讗 诪讛诇' 专讜爪讞 讛诇"讟).
7 讬转讻谉 注讜讚 谞"诪 讛讗诐 讙专诪讬 讞讬讬讘 讘专爪讬讞讛 砖讛专讬 专讜爪讞 讞讬讬讘 讚讜拽讗 讻砖注讜砖讛 诪注砖讛 专爪讬讞讛, 注讬讬谉 讘讞讬' 讛专"谉 诇住谞讛' (讚祝 注讝).
8 注讬讬谉 讘砖讬注讜专讬诐 诇砖讘讜注讜转 讞诇拽 砖谞讬 讚祝 拽诇"讙 - 拽诇"讚.
9 谞"诪 讛讗诐 诪砖诇诐 讻诇 讚诪讬 讛讞讜讘 讗讜"讚 专拽 砖讜讜讬 讛砖讟专, 讜讬砖 讘讝讛 诪讞诇讜拽转 讘讬谉 讛专讗砖讜谞讬诐.
10 讜谞专讗讛 砖诇转讜住' 讛诪讞讬讬讘 讚诪讝讬拽 讛讜讗 讛驻住讚 讛诪诪讜谉, 讜转诇讜讬 讘讚诪讬 讛讞驻爪讗 讘砖讜拽. 讜讗讬诇讜 诇专诪讘"诐 讛诪讞讬讬讘 讛讜讗 讛讛讬讝拽 讘讙讜祝 讛讞驻爪讗, 讗诇讗 砖讛砖讜讜讬 诇讘注诇讬诐 注讜诪讚 讘诪拽讜诐 讛讞驻爪讗. 讜诇驻讬讻讱 转诇讜讬 讘讛谞讗转 讛讘注诇讬诐 讘诇讘讚 讜诇讗 讘砖讜讜讬 讘砖讜拽. 注讬讬谉 讘砖讬注讜专讬诐 (讚祝 讙.) 讘注谞讬谉 诪讻诇讬讗 拽专谞讗. 注讜讚 谞专讗讛 砖诇转讜住' 讛讞讬讜讘 讻讗谉 讘讬讚讬 砖诪讬诐 讞讬讜讘 诪诪讜谉 讛讜讗 讜诇讗 讗讬住讜专 讘诇讘讚 - 砖诇讗 讻诪讗讬专讬 讛谞"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

